Horrela, euskaldunok uste baitugu mendizaletasuna eta euskara eskutik joan direla beti. Zalantzarik gabe herri ibiltaria gara eta nabarmena da mendizaletasuna oso sustraiturik dagoela gure gizartean. Geroz eta gehiago gara gure herriko geografia margotzen duten gailur eta basoetara joaten garenak, baita urrutiko mendi garaietara. Baina... mendia euskaraz bizi al dugu?\nMendia euskaraz bizitzeko era desberdinak daudela jakina da eta horretan norbanako, mendi elkarte, federazio, argitaletxe, komunikabide eta mendiarekin zerikusi duten beste zenbait eragileren jarrera eta jokamoldeek eragin handia dutela azpimarratu behar da.\n1980ko maiatzaren 14an, Martin Zabaleta Everesten gailurra zapaldu zuen lehengo euskalduna izan zenetik, euskal mendizaleen arrakastak ugariak izan dira eta zaleen kopurua gorantz joan da urtez urte. Badirudi azken urte hauetan mendizaletasuna geroz eta gehiago zabaltzen ari dela, edo beste era batera esanda, geroz eta jende gehiagok daukala mendira joateko ohitura. Milaka eta milaka lagun gara gure herriko mendietara hurbiltzen garenak, gure kabuz, bakarrik, lagunekin edota modu antolatuan.\nBaina azken 30 urte hauetan nola bizi izan dugu mendia? Zein hizkuntzatan gozatu dugu mendiaz? Euskararen erabilerari dagokionez (ahoz zein idatziz), norbanako, mendi elkarte, federazio, argitaletxe, komunikabide eta abarren jarrerak zehatz aztertuz gero, hizkuntzaren normalizazioaren alde egin den lana oro har oso gorabeheratsua izan dela esan daiteke. Mendizale bakoitzak euskaraz hitz egiteko, idazteko edota kontsumitzeko dituen ohitura eskasetik hasi, mendi elkarte eta federazioek erabiltzen dituzten euskarrietan (paperezko zein digitalean) erakusten duten jarrera erosoarekin jarraitu eta argitaletxe eta komunikabideek euskaraz ekoiztu edota argitaratzeko dituzten zailtasunak ikusi ondoren, esan dezakegu euskal mendizaleoi oso pikoa gertatzen ari zaigula euskararen malda. 1980 munduko gailurrik altuenera iritsi ginen euskaldunak, baina zalantzarik gabe, oraindik bide luzea ibili beharra dugu euskararen gailurra zapaltzeko.\nHau SPAM-aren kontrako filtro bat da. Mesedez, idatzi ondoko gelaxkan, "zenbakitan", ondoren eragiketa egitearen emaitza, bi bider bi .


:: Udaletxearen berritze lanen 3.Fase eta komun publikoak\nUdaletxea berritzea aurreikusten zuen proiektua orain dela 19 urte inguru idatzi zen. Proiektu horretan lanak 3 fase edo alditan egitea aurreikusi zen eta lehen fasea, teilatua eta ganbara egitea, 1984 urtean egin zen; bigarren fasea, gainontzeko barruko lanak, 1988 urtean hasi eta 1990 urtean bukatu ziren eta 3. fasea egiteke gelditu zen.\n3. fase honi heltzeko garaian, Udaletxea, herritar guztiak inolako arazorik gabe hel zitezen moduan jartzea, hau da, irisgarritasun (akzesibilitatea) osoa izateko moduan jartzea eta San Martinen herriko komunen beharra izan ziren kontutan hartu ziren ideia nagusiak. Eta hori horrela izanik, bi ideia horiei erantzuna emango zion proiektua egiteari ekin zitzaion.\nUdaletxea herritar guztiak heltzeko moduan jartzeko igogailu bat jarriko da, behetik ganbararaino iritsiko dena, eta Udaletxeko sarreran zeuden bi eskailera mailak ere kendu egingo dira, behe solairuko zorua beherago eramanez. Modu honetan, gurpildun aulkian dabiltzanak ere ez dute inolako eragozpenik izango Udaletxeko edozein aretotara iristeko.\nBestalde, garai batean alhondiga eta noizbait herriko komunak izandako lekuan, berriro ere herriko komunak egingo dira. Hauek ere kanpotik barrura sartzeko inolako koska edo eskailera mailarik gabe, eta gaur egun irisgarritasun arauek ezartzen dituzten baldintzak betez, edonork izan dezan komun hauek erabiltzeko aukera.\nProiektuaren aurrekontua 229.690 eurotakoa da, eta proiektua lehiaketara atera ondoren, Construcciones Trati, S.L.ri esleitu zitzaion. Lanak 2002ko abenduan hasi ziren eta 2003ko apirilerako amaituta izatea aurreikusten da.


EGIGUREN AZKUNE, Ekhiñe "Miren Agur Meabe: Azalaren kodetik, Bitsa eskuetara"(Liburu-Iruzkinak)\nAzken eguneraketa: 23 Maiatza 2014\nMIREN AGUR MEABE: Azalaren kodetik, Bitsa eskuetara\nIrakurle batentzat gustuko autorea aurkitzea altxorra eskuratzearen parekoa da, haren liburuak bitxien modura gordeko ditu handik aurrera, noizean behin berriz irakurtzeko, edota testu horien edertasuna gogoratzeko bada ere.Hasieran haur-jolasa dirudiena ez da batere erraza, poesia zaleontzat aurkikuntza hauek ezohikoak izaten baitira, poema liburuek eta oro har poetek ez dutelako beste generoek izan ohi duten ibilbidea eta zabalkuntza. Beraz, poesia irakurleok beti gabiltza aztarna bila, zokomiran, usnaka. Detektibeak gara. Edo piratak.\nHalaxe heldu zen Azalaren kodea, Miren Agur Meaberen poema liburua, nire eskuetara 2000. urtean. Lau zatitan egituratutako liburua da: Oharrak, Orbainak, Tatuajeak eta Kontrazeinuak. Lehenengo pertsonan ari den emakumezko ni-a da protagonista, eta hizkuntzaren bidezko komunikazioaz harago, beste komunikazio sistema baten beharra alda rrikatzen du. Hortik, azalaren kodea: “Bestelako kodea alda rrikatu nahi dut: hitzarena ez bezalako kodea”. Gorputzak garran tzi handia du Meaberen poemetan. Azala gorputza da, eta gorputza izatea bera. Meabek berak erradiografia kalei doskopikoadeitzen dio honi. Erradiografia, bere barne mundua bistan uzten duelako, eta kaleidoskopikoa, bere izanaren pieza txikiak direlako ikusgai, atal mugikorrak, osotasun aldagarria islatuz. Bat datoz ni egilea eta ni poetikoa.\nHorrekin batera mezua ematean gardentasuna, erosotasuna eta dotoreziaren arteko oreka lortu nahia; “Ez da perfekzioa bilatzen, edertasuna baizik. Ez da egia bilatzen, benetakotasuna baizik. Ez da traszendentzia bilatzen, intentsitatea baizik”\nAzalaren kodea ezusteko paregabea izan zen poesia irakurtzen dugunontzat; liluraturik utzi gintuen harribitxiak. Geroztik, beste zenbait lan kaleratu dituen arren, 2010era arte ez du poema libururik atera. Horregatik, aspaldian espero genuena da bere azken liburua: Bitsa eskuetan.\nHiru atalez dago egituratua: La Vie en Rose, izatearen errepaso modukoa dena; Harearen geriza, amaren heriotzari idatzitako poemak; eta Zapitxo Intimoak, harreman baten kontaketa. Hiruetan bitsa bizitza bera da, bere oparotasun eta gabeziekin. Eta poeta da; Meibi, Maybe, agian, Meabe, Goikokaleko neska, Plasir, La Jolie Fille, Miren Agur, Mirentxu, emakume kaierduna, emakume kapeladuna. Idazlea bere liburuetan eta bere liburuetatik kanpo da emakumea, laguna, ama, alaba, emaztea, maitalea, poeta. Guztiak poliedro beraren aurpegiak.\nFrantziar erreferentziak topa genitzake; Edith Piaf, La Vie en Rose. Urre gorria, eta kontrajarrian urre zuria. Gaua eta gatza. Bigarren azala. Liburuko lehen poema, Definizioa, 2001. urtean idatzia da, eta Entropia poema, liburua amaitu aurreko unean, 2010ean. Beraz, bilduma honek denboran egindako ibilbidetik garamatza, autorearen azken bizialditik jasotakotik.\nLiburu honi buruz Meabek esana da: “Bizitzak eman behar izan dit eta kendu liburu hau idazteko. Eta idatzi ahala, idazten jardun dudalako, beste noranzko bat hartu du nire bizitzak, idatziz jartzean, errebelatu egiten zaizkigu ordura arte zehaztu gabeak ziren intuizioak eta sentipenak. Horrenbestez, idazkuntzari traiziorik ez egiteko, ezin traizionatu bizitza, eta alderantziz”.\nMeaberen poemetan “munduko denbora guztia sar liteke leopardo sosten batean”, “eguzkia obulu glaseatua arrasbeheran” da ,“zeruak adurra askatzen du” edota “altzifreek gorantz hurrupatzen”. Benetako bizitza benetako poesia egiteko aski ote den galdetzen da, eta maitasuna kubo bat dela esan.\nHiztegi berri bat ikasi daiteke Meaberi irakurriz. Aspalditik ezagunak ditugun hitzei esanahi berriak topatzen erakutsiko digu.\nEta ederragoa dena, hitz horiekin inoiz irudikatzera ausartuko ez ginatekeen ideia eta sentimenduetatik eramango gaitu idazleak.\nBadakigu, Meaberentzat denbora ez da alferrik pasatzen. Horren erakusleiho da azken urteotako bere obra oparoa. Ziur gaude, dagoeneko izango dira beste poema eta idatziak egunen batean argitara emango dituenak. Jada itxaroan gaude irrikaz; altxorra topatu nahiak sortzen duen ezinego-nez, ilusioz beteta. Poesia irakurtzen dugunak detektibeak baikara. Edota piratak.


Julio Llamazaresen La lentitud de los bueyes poema liburuaren tituluarekin akordatzen hasia da azken hilabeteetan, haren bizimodua, haien bizimodua hobe, istripu ondoko ardaila eta abiadura jabaldurik, geldotasunean, idien geldotasunean, eroria delako, hainbeste, psikologoak agindu ariketa atergabeak behar izaten baititu gogoa eta gorputzaren arteko desegokitzeari eusteko.\nGeldo jaitsi ditu eskailerak, geldo hartu dute Santo Domingon gora, geldo iragan dute Udaletxeko plaza, geldo egin dute La Jacoba igarobidean barna, geldo iragan dute Gaztelu enparantza hutsik arratsaldean.\n“Axi, ez nekien monumentu honen aurkezpen prentsaurrekoan egon zinela”.\nAxik estatua multzoari so egin dio. “Zergatik gaude Iruñean?” galdetu dio bere buruari. Ez du ezer han, hutsik dago bere burua eta hori berdin zaio. Halako burrunba bat nabaritu du. Eta, gero, ezer ez. Batzuetan itzali egin dutela ematen du.\n“Bai. Zer urtetan gaude Joseba?”.\nJoseba ez du galderak harritu, baizik eta galdera egiterakoan bere izena ahoskatu izanak. Joseba. Ez dago seguru Axiren ustezko aurrerapenen arrastoa ote den, baina baiezkoa iruditu zaio, ez Axi ez delako bere izenaz akordatzen baizik eta ahoskatu izanak non eta zertan dagoen adierazten duelakoz.\n“2013ko uztailaren 23a da, Axi, asteartea. Eta nonbait hemen bizi zinenean, 1992 urtean eskultura honen muste ekitaldian egon zinen”.\n“Paradoja dinamismo congelado!” bota du Axik, ia alai, gazteleraz.\nJoseba barrez hasi da Axiren poza nabariturik.\n“Zer esan nahi du horrek, Axi?”.\nAxik sorbaldak jaso ditu, eta duela hilabeteko Axi hura egin zaio Josebari, azken egunetan baino askoz galduago.\n“Zer esan nahi du, Axi, noiz entzun zenuen? Aurkezpenean?” bota dio.\nAxik atzera egin du brontzezko oinarrian bermatzeraino.\nJakin du ez jakitea gaizki dagoela. Akatsen bat egiten ari dela. Sirenak entzun ditu eta haien bila mugitu ditu begiak arakatzaile, baina ez dago sirenarik. Zer gertatzen zaio, zergatik ezin du gogoratu. Sirenak.\nAurrean du Joseba; bisaia mudatua du.\n“Ez zara akordatzen?”.\nEta sirenekin, argiak, eta argiekin... gizon bat pren... nola esaten da? kazetariak, bera, kazetaria zelakoz, prentsaurreko batean gizon bat... zinego... nola esan zinegotzia zen... eta hori esan zuen.\nEta halako batean bere baitatik sortuta besotik heldu du Axik Joseba.\nBesotik heldu dit. Besotik heldu dit. Besotik heldu dit. Berez sortuta besotik heldu dit.\n“Besotik heldu didazu?!”.\nAxik pentsatu du Joseba ergela dela, zergatik ez diot ba besotik helduko, nire nobioa da.\n“Dinamismo congelado. Paradoxa bat. Gizon batek esan zuen eta Miren argazkilariak barre egiten zuen”.\n“Eta noiz izan zen hori, Axi?”.\nJoseba ergeldurik dago, horrelako galderak...\n“Hemen lanean egon nintzenean. Uste dut 92an izan zela”.\nJosebak besarkatu egin du eta, zergatik jakin gabe, eskerrak eman dizkio brontzezko eskultura multzoari. Zezenei, lasterka doazenei, baita zinegotzi baten aurpegia brontzezko mutil eroriari ere; eta pentsatu du gertatu zaion guztiarekin Erroma garaiko hiritar greziarra ematen duela, jainko guztiei —dena delakoei— errezo eta gur egiten diela badaezpada ere, salba dezaten dagoen ataka horretatik; ekar dezatela Axi bere baitara. Horregatik ikusi du begi berriz eskultura, Egeo itsasoaren ertzeko eskultura-aldare baten moduan, non jainkoei derrigorrezko sakrifizioen ondoren errukitsuak izateko eskatzen baitzaie.\nGora egin dute Carlos III.a etorbidean Maia kaleraino. Batzuetan psikologo eta arnas eta budismo eta bere baitan egote horren guztiaren ezdeuskeriak gorabehera, nekeza egiten zaio aurrera egiteko adorea biltzea; Axi prestatu eta non utzirik ez duela, harekin Iruñeko kaleetan aurrera egin ahal izatea. Axi. Ez oneratzera, horrela oroimen arazo latzekin gelditzera, Axik nahiago lukeela hil eta zentzu horretan...\nGuillermok berak ireki du atea. Txirrina jo aurretik paratuko duen harridura imintzioa igarri izanak, halako nagusitasun plazerñoa eragin dio Josebari, eta jakin du, egun horretan kontra egingo diola, irabazi egin beharko dituela psikologoak kobratzen dizkion 32 euroak, zeinak, dena esatera, ez zaizkion garesti, aurretik biek aurrezturiko diruaren babesa kontuan izanik. Babesa, Pilik —oraingoz tutore ofiziala, ongibidean epaileak bien arteko harremana izan badela onartu eta bera tutore egin arte—, ongi portatu, eta ez diolakoz arazorik paratu. Ezkonduak behar zuten, baina ametitu beharra du bikote hartan Axik esandakoa egin izan dela beti.\n“Axi, ez nuen non utzi”.\nGuillermok eskua eskaini dionean, Axik eskua hartu dio eta eutsi, burua jiraturik Josebaren begirada erantzulea bilatzen duen bitartean.\n“Guillermo da, nire psikologoa”.\n“Psikologoarengana joaten zara? Zer gertatzen zaizu?”.\nJosebak Axi-lotsa izan du. Guillermori begiratu dio ezkaratzera sartzean, auzo lotsaren arrastorik-edo aurkitzen duen psikologoaren bisaian, baina zurruntasunaren erdian halako irribarre abegikor bat baino ez da ageri.\n“Axi, eseri hor, berehala bukatuko dugu eta”.\nLiburuz inguraturiko gelan sartu eta aurrez aurre eseri dira.\n“Bueno, nola joan dira hamabost egun hauek?”.\nJosebak ez du jakin nondik hasi.\n“Ongi egongo da hor kanpoan?”.\nGuillermok baiezko arin bat egin dio. Beste baiezko arin batekin erantzun dio Josebak.\n“Ez zaitez kezkatu. Zerbait egingo balu entzungo genuke”.\nNagiak hartu du. Zer egiten du han? Zer zentzu du norbaiti galdutakoaren istorio atondu eta apailatua paratzeak noiz eta ematen duenean Axik ez duela aurrera egingo, eta, azkenean gogoan erabili behar duen ideia hori ia-ia haragitu zaionean.\n“Zer darabilzu gogoan?” galdetu dio gaztelera dotorean.\nJoseba ez da ausartu esatera, dela etikaren eremua barreiatzen duelako, dela maitasunaren lege zorrotzak hausten dituelako, dela iruditzen zaiolako bere burua gehiegi erakusten duela; ironikoa, beldurra, psikologoarengana horretaraxe joaten baita, bere burua erakutsi eta konpontzera.\n“Gauzak beste modu batez izan balira sikiera!”.\n“Nola gustatuko zitzaizun izatea?”.\n“Iruditzen zait azken boladatxo honetan Axik aurrera egin duela; askoz iniziatiba gehiago dauka, eta oroimena luzatzen ari zaiola... iruditzen zait”.\n“Zer esan nahi duzu, orduan, sikiera horrekin? Axiri bihotzekoak eman ez balio zuen bizitzarekin jarraituko zenuketela”.\nJosebak ausarta izatea erabaki du.\n“Nahiago nuen hil balitz!”.\nEsan du, behingoan.\n“Eta uste dut hari ere aukera eman balitzaio, nahiago lukeela”.\nIsiltasuna. Leihoa. Zuhaitzen kukulak, bertantxe, beiradura zeharkatu eta barna egin nahian. Ez du ihes egiteko begirada handik hedatu nahi.\n“Arruntez, nolakoa den jakinda”.\n“Zer sentitzen duzu? Noiztik daukazu sentimendu hori? Zein indar du?”.\nHiru galderek oskolean sarrarazi dute Joseba. Izan ere, behin edo bitan baino ez zaiola bururatu pentsatu du hasieran, baina gero onartu behar izan dio bere buruari Sarriren poema hartan bezala ura ibaiaren azpitik doala, oharkabean, isilik, ezkutuan...\nAxik, gainera, argi adierazi zion, San Frantziskoko hiesdun hark pasatu zituenak pasatzea baino nahiago zuela hil. Josebak bere burua madarikatu du kuxin lako gogoeta, zeinak deliberoa hartzea erraztuko baitio, Guillermorekin partekatu izanagatik.\n“Ez da ezer. Ez dut horretaz hitz egin nahi”.\nOhartu da Guillermo noraezean ari dela, hitzen bila, bere psikologo autoritateari eragindako hozka berdindu nahian.\n“Zerorrek ikusiko duzu, baina honaino etorri eta gauzen benetakotasunera ez bazara jaisten dirua eta denbora alferrikaltzen ari zara” bota dio Josebari, “uste dut gainera ongi etorriko litzaizukeela buruan darabilzun sentimendu hori —sentimenduak gorputzetik gogora egiten duten korronte elektrikoak dira— onartu eta lantzea”.\n“Nik ez dut Axi hil nahi” oihu egin du.\nOrduan kukulu berde eta hautsez estalitakoetan galdu du begirada, zertan ari den bere buruari galdezka.\n“Jakina ez duzula hil nahi. Baina, esan, zuhaurrek esan duzu nahiago zenukeela hilik balego”.\n“Bai, eta halaxe gertatu balitz hobe” egin dio erronka Josebak, gauzak gainditzeko ohiko moduari jarraiki. “Berak ere nolakoa den ezagututa halaxe nahiko zuen”.\nJoseba ohartu da biak ere ohartu direla berak erabilitako orainaldiak seinalatzen duen hutsuneaz, edo zuloaz, edo dena delako azalgaitz horretaz.\n“Zer sortzen zaizu hori pentsatzen duzunean?”.\nJosebaren kartolak ireki egin dira.\n“Ez zait ezer sortzen. Hari begiratzen diodanean —hortxe egongo da eserita, bere baitaratua, bere baitan ezer ez duela (behin baino gehiagotan aipatu dit hutsik dagoela barrutik)— eta gure egoera gordin-gordin agertzen zaidanean etortzen zait ideia hori gogora, eta jakinda nolakoa zen, zein gutxi gustatzen zitzaion gaixorik egotea eta...”.\n“Zure burua aske agertzen zaizu?”.\nHarrapatu du; Joseba, bere ohituren kontrara ametitu eta aurre egin beharrean, isildu egin da bere buruari ere harrigarria egin zaion nerabearen jarreraz.\nEta, bai, azken boladan bere burua aske agertzen zaio, Axiren geldotasun pisua garraiatu beharrik gabe, dolutan, minez, bakarrik, baina aurrerantz bide malkartsuan zehar, eta bukaeran kukulu berde batzuk, eta gero zelaia, eta gero...\n“Ez dakit zergatik etortzen naizen hona”.\n“Zergatik badakizu. Zertarako galdetu beharko zenioke zeure buruari” bota dio Guillermok, zorrotz.\nJosebak sutu aldian aurrera egitea erabaki du. Jada ez du ikusten...\n“Zuk New Agea, budismo pixka bat, kontsolamendua, onartzea besterik ez duzu eskaintzen. Zuk zer dakizu 20 urteren ondoren zure bikotekidea horrela gelditzeari buruz. Onarpena!, notejode! Hortxe zaude, butaka horretan eserita, lagundu beharrean, epaitzen. Bai, batzuetan hilik egotea nahiko nuke, baina onarpena... zuk eskaintzen didazun onarpen budista ergel hori ez da nahikoa, nik erantzunak behar ditut”.\nArnasa hartu du eta Guillermoren harri lako bisaiari so egin ondoren “erantzunak” hitza errepikatu du.\nBiak gelditu dira isilik, handik aurrerakoa nola bukatuko den susmatu barik. Josebak pentsatu du Guillermok beharko duela iaioa gauza horietan, Landerrek hitzetik hortzera erabiltzen duen gatazken konpontzeko bidean, “conflict resolution” zorioneko horretan.\n“Nik ez dizut onarpena bakarrik eskaintzen, baina onarpena da duzun aukera bakarra. Eta zure buruan gertatzen ari direnak ere onartu behar dituzu. Bada urtebete pasatxo Asierri hori gertatu zaiola, eta ezin duzu borrokan segitu”.\n“Urtebete eta bi hilabete, gaur” moztu dio Josebak.\n“Horixe, igual du. Onartzen dut oraindik dolutan ari zarela, baina jakin ezazu, eta nire betebehar profesionalari ezin diot muzin egin, onarpena baino ez zaizula geratzen. Egoerarena, eta zure baitan sentitzen duzunarena, gauzak —erabil dezagun eufemismo bat nahi baduzu— bestela gertatu balirako sentimendua barne. Ez dago besterik. Eta lehenago esan nizun bezala, ezin baduzu, beti daukazu Axi uzteko aukera. Erresidentzia batean sar dezakezu, esaterako”.\n“Bai, horren jakinaren gainean nago” gezurra esan dio, “baina ez dut nahi”.\n“Gainera ongi jarriko da!”.\n“Eta ez bada jartzen?”.\nGuillermoren galdera azpi jokoa iruditu zaio.\n“Jarriko da” errepikatu du.\n“Uste dut utzi egin beharko genukeela” bota dio.\nSutu aldia iragana zaio eta halako lasaitasun hotz bat nabari du, beharrezkoa egiteak eta pentsatzen ari dena egiteak ematen diona.\n“Ez dakit gaurkoz”, sadismo ukitua nabari du bere baitan, “ala betiko, abisatuko dizut”.\nAltxatu egin da eta bekoz beko so egin dio Guillermori, baina itxitura bat baino ez du antzeman psikologoarengan.\nAtea zabaldu duenean oinetara agertu zaizkio aldizkariak; Lecturas, Hola, Muy Interesante, Psicología hoy, Diario de Navarra... Agerkarien arrastoari jarraitu dio Axiren hanketaraino. Gora egin du haren galtza bakeroetan gora. Zangosagarrak, sikatzen hasiak honezkero; izterrak, hankarte hila, bularra; Axi eta ironia ez balira oximorona, esango luke irribarre ironikoa ageri zaiola ezpainetan.\nEgon da “zer egin duzu?” galdetzekotan; egon da zaintzaileari dagokion ardura harturik errieta egitekotan, baina plazer gaixo batek hartu du, eta Axi besotik heldu, eta agerkariak zapalduz, kanpora atera dira ezkerretara so egin eta Guillermo oraindik silloian eserita ageri dela. Seguru ez zaiola horrelakorik inoiz gertatu.\nBada zentzurik honetan guztian, hementxe, Axirekin geldo, oso geldo, jaisten ari den lehendabiziko pisuko eskaileretan behera berriz borborka dabilkion herraz gain? Hasia da bere burua ezagutzen ataka horietan; badaki gero barealdia ez ezik tristura etorriko dela eta histasun batek oro tindatuko duela.\nKalera atera dira. Kukuluak urrutiago daude. Telefonoa hartu du. Luzea egin zaio San Juan auzoraino, Txatoren ileapaindegiraino joatea, gurutzebidea kanpoko geldotasunaren eta bere baitako sualdiaren artekoa batzen saiatzea.\nMarkatu eta berehala erantzun dio Txatok beste aldetik.\n“Ez, ez goaz. Ezin dut. Haserre nago. Ezin izango dut honekin, Txato. Batzuetan uste dut erotu egingo naizela. Bihar goizean... Axi Padre Ligeti klinikan dagoen bitartean”.\nEz die kasu gehiegirik egin Txatoren lasaitasun hitzei. Axik irribarre ironiatsu antzeko bat du. Gaur, beharbada, aurrerakuntzen eguna da; eta hala ez bada... beharbada erabakia gauzatu beharko luke; azken finean, bizitzea bizitzeagatik... Gogoeta laztandu du, kuxin baten moduan. “Izorra dadila” pentsatu du, bihotzekoa gertatu zenean Guillermori haserre zeudela aitortu ez diolakoz gaur ere.


altzairu herdoilgaitzezko alanbre zinta garraiatzailea fabrikatzaileak eta hornitzaileak - Yangzhou Quanda Metal Mesh Belt Co., Ltd.\nAltzairu herdoilgaitzezko alanbre zinta garraiatzailearen ezaugarriak: funtzio bereziak ditu, hala nola sare azal leuna, gogortasun handia, korrosio erresistentzia handia, trakzio erresistentzia handia, airearen iragazkortasun ona, deformazio erresistentzia, iraunkortasun ona eta herdoilarik ez.\nAltzairu herdoilgaitzezko alanbre zinta garraiatzailearen ezaugarriak:\nFuntzio bereziak ditu, hala nola sare azal leuna, gogortasun handia, korrosio erresistentzia handia, trakzio erresistentzia handia, airearen iragazkortasun ona, deformazio erresistentzia, iraunkortasun ona eta herdoilarik ez.\nAltzairu herdoilgaitzezko alanbre zinta garraiatzeko material ezin hobea da xehatutako materialak garraiatzeko eta amaitutako produktuak garraiatzeko. Material garbia garraiatzeaz gain, industria-enpresa desberdinen produkzio-prozesuko prozesu teknologikoen eskakizunekin ere bat egin daiteke muntaia erritmikoa osatzeko. Hori dela eta, altzairu herdoilgaitzezko hari zinta garraiatzaileak asko erabiltzen dira industria enpresa moderno modernoetan. Ezinbesteko osagarri garrantzitsua da hainbat industriako ekipo automatikoetarako eta muntaketa linea automatiko modernoetarako.\nAltzairu herdoilgaitzezko alanbre zinta garraiatzeko aplikazioa:\n1. Elikagaien gailetak lehortzeko eta garraiatzeko industria: sare gerrikoa, hozteko spray makina sare gerrikoa, plaka laua okertzeko makina sare gerrikoa, txokolatea estaltzeko makina B sare gerrikoa. Aldi berean, gailetak egiteko makineria, B motako sare gerrikoa ekoizten du arrautzak botatzeko makina, B motako sare gerrikoa haragia garraiatzeko eta inportatutako energia aurrezteko sare gerriko ultra-mehea.\n2. Berehalako fideoen eta arroz fideoen industria; lurrunezko sare gerrikoa, frijitzeko kaxa, lehortzeko esekitzeko kutxa, birrintzeko, labana orrazia, fideo labana, fideo orrazia, euskarria, konformazio kaxa, etab.\n3. Altzairu herdoilgaitzezko kate laua, egokia izoztu azkarreko elikagaiak eta landareak deshidratatzeko produkzio-lineako ekipoetarako. Txirbil garraiatzaileen katea. Zinta garraiatzailea, sare gerrikoa, euskarri ardatza, etab.\n4. Beirazko produktuen garraioa: beirazko labearen sare gerrikoa, labeko labearen sare gerrikoa, botila garraiatzeko sare gerrikoa, mosaiko sare gerrikoa, zehaztapenak birabarkia, ardatz zuzena, diamantea, espiral sare sare bikoitza.\nMateriala karbono gutxiko A3 altzairua da, DCY13 beroarekiko altzairua, ICY18N19Ti, azidoarekiko erresistentea, oor18Ni14Moo2Cu2 azidoarekiko erresistentea den altzairua eta beroarekiko erresistentea den altzairua, etab. erresistentzia 1100 ° C-tik gorakoa.\n5. Diseinatu eta fabrikatu hainbat kate-plaka tornu, sareko uhal garraiatzaileak eta sare metalezko kate gerrikoak. 0,25-14mm-ko diametroan malgukiak, konpresio malgukiak, tortsio malgukiak, dorre malgukiak, luzapen malgukiak, tximeleta malgukiak, serpentin malgukiak eta abar sor ditzake.\nHot Tags: altzairu herdoilgaitzezko alanbre zinta garraiatzailea, Txina, fabrikatzaileak, hornitzaileak, lantegia, handizkakoa, Txinan egina, pertsonalizatua, kalitate handikoa, stockean, prezioa, aurrekontua\nHozteko ihinztagailu sareko gerrikoa\nokertzeko makina sareko gerriko laua\ntxokolatea estaltzeko makina b sarezko gerrikoa\narrautzak ihinztatzeko makinerako b sare motako gerrikoa\nharagi garraiatzeko b motako sare gerrikoa\ninportatutako energia aurrezteko sare gerriko ultra-mehea\nbotila garraiatzeko sare zinta\nmosaikozko sare gerrikoa


txintxarri.eus: Ostadar Inklusioa: "Kirola egiteko aukera eman nahi diogu edozein umeri"\nOstadar Inklusioa: "Kirola egiteko aukera eman nahi diogu edozein umeri"\nLehenengo ikasturtea amaituko dute Ostadar Inklusioko kideak. Baztertuak diren haur eta gaztetxoei kirola egiteko aukera eskaini die Ostadar SKT-ren atal berriak\nMartin Vicioso 2017/05/19 11:00\nKirola, bere hastapen fasean, oso garrantzitsua da ume ororentzat. Hala ere, denek ez dituzte aukera berdinak izaten. Ostadar SKT-n atal berria ireki dute Amaia Cadarsok eta Jurgi Olasagastik arazo horri erantzuna eman nahian.\nSei gaztetxok osatzen dute entrenamenduetako nukleoa, baina datorren ikasurtean zenbaki hori handitzeko itxaropena dute. Kazetaria gerturatu denean, bi entrenatzaileak bertan zeuden, hiru gaztetxoekin badmintonean ederki jokatzen. Elkarrizketan orain arteko ibilbideari eta etorkizuneko erronkei begirada bota diegu.\nZuek jo zenuten Ostadar SKT-rengana atala sortzeko proposamenarekin. Zer dela eta?\nJO: Eskola kirola modu inklusibo batean jorratuko zuen atala edo kirol egokitua eskainiko zuen kluba sortzeko asmotan gen-\nbiltzan. Bagenekien horretarako beharra zuten zenbait haur bazeudela eta aukera ezberdinak ikusi genituen.\nLehena, elkarte berria sortu. Hasieratik oso zaila zen hura.\nAC: Hori jarraitzea erronka polita zen, baina zaila aldi berean.\nJO: Bigarren aukera, kirol egokituko talde baten barnean atal berria sortzea, eskola kirolari bereziki erreparatuko ziona. Hirugarrena, berriz, elkarte normalizatu batean sartzea. Aukera logikoena eta onena iruditu zitzaigun hau. Hau da, normaltasun batetik, atal ezberdinak dituen elkarte batean sekzio berria irekitzea.\nZergatik aukeratu zenuten Ostadar SKT?\nJO: Gure burua Ostadar SKT-ren barnean txertatzea aukera ona zela ondorioztatu genuen, logikoena.\nAC: Ikusi genuen Ostadar SKT-k kirol desberdin asko lantzen zituela, eta guretzako hori oso positiboa da. Multikirola eskaintzeko aukera gehiago ematen dizkigu.\nJU: Gainera, gehituko nuke, estrategikoki, Gipuzkoan, oso ongi kokatuta dagoela Lasarte-Oria. Komunikazio ona du beste herriekin, eta horrek guztiak gure atala kokatzeko gune bikaina bihurtu zuen.\nJO: Haurrei kirola hastapen mailan egiteko aukera eskaintzen diegu. Askotan, ume asko geratzen dira beraien zentrotan kirola egin ezinik. Hori, eskola kirolean daudenean; behin etapa hori amaituta, bazterketa hori are eta handiagoa izaten da. Kirolean sinesten dugu eta bai osasunaren aldetik baita sozializazioaren aldetik ere ezinbestekoa iruditzen zaigunez, enfoke hori aukeratu dugu: kirol hastapena eskaini, gero kirol ibilbide batean txertatu ahal izateko.\nInklusio hitza nabarmendu duzue, 'kirol egokitua' bezalako terminoak erabili beharrean.\nJO: 'Inklusio' terminoa era askotara uler daitekeela uste dugu. Guretzako, kirola edozeini eskaintzea da inklusioa eta hori da gure helburua, inorri ezetzik esan gabe. Beste gauza bat da guk horri aurre egin diezaiokegun ala ez. Kasu horietan, guk ez diegu ezetzik ematen, baina ezinezkoa zaigu suertatu dakizkigun kasu batzuk nahi bezain ondo jorratzea. Denori gustatzen zaigu jolastea eta horregatik ematen diegu aukera kirola praktikatu nahi duten pertsona guztiei beste kirol arau batzuekin. Hori da gure filosofia.\nAC: Jendeari ateak itxiz gero, guk geuk murriztuko genuke gure lan arloa eta lan egiten dugun pertsonek osatzen duten taldea. Ez dugu hori nahi.Gainera, gu ateak ireki nahian bagabiltza, beste batzuei atea ixtea ez litzateke koherentea izango.\nKontzientziazioa falta da arlo honetan?\nAC: Batzuetan bai. Baina kontzientzazioa soilik ez, baliabideak eta tresnak ere bai. Errekurtsoak faltan botatzen ditugu batzuetan. Egoera jakin batzuei nola aurre egin jakin behar da, eta zentro askotan ez dakite, askotan, zer nolako erantzuna eman behar duten.\nJO: Sentsibilizazioaren aldetik ere, gabeziak somatzen ditugu. Urritasuna, lesioak edo ezgaitasuna bezalako terminoei buruz hitz egiten denean, gizartean konotazio negatiboak ematen zaizkiela iruditzen zaigu. Nahi gabe egiten da, gehienetan eta nahasmen handia sortzen da gai honen inguran.\nAC: Ezintasuna hitzak berak sortzen du nahasmen handia. Nork ez du ezintasunik edo ezgaitasunik? Denok ditugu gure abileziak eta ahuleziak, egin ditzakegunak eta egitea zailago egiten zaizkigunak.\nJO: Jende askorentzat kirola bizitzako zati bat da, ez arlo edo eremu konpetitiboa bat soilik.\nKirol hastapenari eman diozue garrantzia.\nJO: Bai. Guk ditugun ume batzuk ez dute aurretik inongo kirol esperientziarik.\nAC: Denetarik dago eta asko baztertuak izan dira kirola egiteko garaian haien ikastetxeetan.\nJO: Hori kontuan izanda, gure jarduerak eskola kirolak duen garrantzia berbera duela uste dugu. Urritasun ezberdinak ez dituzten umeentzako bezain garrantzitsua da kirol hastapena. Beraz, gure ustez, kirola hasieratik bultzatu beharreko ohitura da, eta teorian hezkuntzan ere pentsamendu hori dago txertatuta. Hala ere, guretzako sinesgaitza bada ere, adin txikiko pertsona asko ez dira hezkuntza plan horietan sartzen.\nJO: Arestian aipatu bezala, baliabide falta izan daiteke arrazoi nagusietako bat, baina ez bakarra.\nAC: Formakuntza falta izan daiteke beste bat. Hezitzaile asko ez daude prest arazo hauetako askori aurre egiteko. Beldurra ere izan daiteke beste faktore bat. Askotan errazagoa izaten zaie umea baztertzea, funda-\nmentuzko erantzuna eman aurretik edo behar bezalako baliabideak eskuratu aurretik. Bide errazena bilatzen da askotan, baina horrek ez du esan nahi egokiena denik, inondik inora.\nZe adinetako haurrekin egiten duzue lan momentu honetan?\nAC: Gazteenak zazpi urte ditu eta zaharrenak hamazazpi bete ditu aurten.\nJO: Gerturatu zaizkigun 13 pertsona ezberdinekin lan egitera iritsi gara orain arte. Sei pertsonako nukleo batekin egiten dugu lan asteazkenero. Ez ginen urtearen hasieran hasi eta horrek, ume batzuk gurekin entrenatzen hastea zaildu zuen. Izan ere, beste ekintza batzuetan emanda zuten izena. Alde horretatik begiratuta, datorren ikasurtea hasieratik hasiko dugu, eta horrek haur gehiago gerturatzea ahalbidetuko du.\nHerri ezberdinetako ikasleak batu dituzue.\nAC: Hala da. Irungo, Errenteriako, Zarauzko, Donostiako, Ataungo eta Lasarte-Oriako haurrekin egiten dugu lan. Esan bezala, Gipuzkoan ondo kokatuak gaude, eta jende ezberdina batzeko itxaropena dugu.\nNolakoak izaten dira zuen entrenamenduak?\nJO: Lehen aipatu dugun moduan, eskola kirolaren ikuspuntutik enfokatzen ditugu entrenamendu guztiak, ahalik eta kirol gehien landuz. Helburua da umeek gaitasun ezberdinak ezagutu eta lantzea. Bide horretan, uste dugu kirol aniztasunak asko lagundu dezakeela.\nIbilbide eta modalitate ezberdinak egin ditzatekeela ikus dezaten nahi dugu. Askotan, ez zaie aukera hori ematen edo ez zaizkie bide horiek erakusten. Guri, egia esan, ez zaigu gehiegi inporta ze kirol aukeratzen duten. Garrantzitsuena da kirola gustuko izatea, praktikatu dezaketela ikustea eta, aurrera begira, ibilbidea izan dezaketela ikustea, gurekin edo beste batzuekin.\nZenbat entrenatzaile zarete?\nJO: Amaia eta biak aritzen gara asteazkenetan entrenamenduetan. Batzuetan, Ostadar SKT-k laguntzaileak jarri izan dizkigu eta alde horretatik, babestuta gaude.\n'Kirola denentzat' ekimena egin zenuten apirilean. Zer moduz joan zen?\nAC: Oso ondo, egia esan. Polita izan zen. 24 pertsona gerturatu zitzaizkigun guztira Maialen Chourraut kiroldegian egin genuen ekimenera. Familiak ere gerturatu ziren ekimena ikustera. Lehenengo aldia zen halako zerbait antolatzen genuena eta nahiko ondo atera zen. Gure balorazioa positiboa da.\nJO: Herrian proiektua erakusteko ere balio du. Aurkezpen nagusia Michelin lantokian egin genuen, gure babesle nagusia delako. Okendo plazan ere beste ekitaldi handi bat egin genuen abenduan. Ostadar SKT elkarte osoak erabat lagundu gintuen, eta asko eskertzen dugu atal ezberdinetako kideek egun horretan egindako lana eta agertutako konpromisoa.\nUnibertsitateko ikasle talde baten laguntza ere izan zenuten 'Kirola denentzat' ekitaldian. Begirale bezala aritu ziren. Nola sortu zen bien arteko elkarlana?\nAC: EHUko IKD taldeko lagunak izan genituen gurekin. Unibertsitateko ikasleei proiektu erreal batean parte hartzeko aukera ematen zaie. Hasiberriak izanik, pentsatu genuen aukera polita izan zitekeela gurekin egun horretan egotea eta gu laguntzea.\nGuretzat laguntza hori oso aukera ona zen hasiberriak izanik, eta benetan eskertu genuen. Horregatik erabaki genuen, gehienbat, proiektu horretan sartzea.\nOstadar SKT-ko beste kirol atalekin elkarlanean aritzeko edo proiektu ezberdinak garatzeko asmorik duzue?\nAC: Bai. Jadanik egin ditugu batzuk. Esaterako, saskibaloiko atalarekin edo futbol eskolarekin. Bolo jokoan ibili gara eta baita batera entrenatu ere.Aurrerantzean halako ekintza gehiago egiteko gogoz gara.\nPixkanaka aurrera goaz. Klubeko jaia ospatuko dugu ekainean eta aukera polita da Ostadar SKT osatzen duten beste sekzioekin zerbait bateratua egiteko. Esan bezala, hainbeste atal edukitzea abagune interesgarria da denontzat.\nJO: Aldi berean, herriko eskola kirolean aritzen diren taldeekin harremana estutu nahiko genuke. Agian, oraindik ez dugu auke-\nrarik onena izan, baina badakigu aurrerantzean izango dugula.\nHerriko kirol instalakuntzak zuen jarduerarako behar bezala egokituta daude?\nJO: Ez litzateke egia izango behar bezala egokiturik daudela esatea. Baina esan dezakegu egun dauzkaten aukera horiei zuku handia atera dietela. Eraikinak eta instalazio asko orain dela urte askotakoak dira, eta eraiki ziren garai hartan irisgarritasunari ez zitzaion hainbesteko garrantzia ematen. Hori kontuan izanik, esfortzu handia egin dute kiroldegia eta bestelako instalazioak ahalik eta ondoen egokitu ahal izateko.\nKirol instalazio berrietan kontuan hartzeko ezaugarria da.\nAC: Bai. Irrisgarritasuna errespetatzen bada, instalazio osoagoak dira, dudarik gabe.\nJO: Hala ere, garrantzitsua iruditzen zait bereiztea irisgarritasunaren kontzeptua eta eraikina ondo egokituta egotea. Lehena oraindik haratago doa.\nMaterial garestia erabiltzen duzue. Baduzue laguntza nahikoa?\nAC: Neurri handi batean laguntza pribatuak baliatu ditugu. Erakundeen aldetik, esaterako Lasarte-Oriako Udalaren aldetik, ere laguntza jaso dugu. Hala ere, lanean ari gara gehiago eskuratu ahal izateko.\nJO: Material bakoitzak kostu handia dauka, eta horri aurre egiten lagun gaitzakeen edozein ekarpen asko eskertzen dugu.\nIkasurtea amaitu bitartean zein erronka dituzue?\nJO: Gustatuko litzaiguke gure gaztetxoek Lasarte-Oriatik kanpora esperientzia gehiago bizitzea. Beste batzuek partiduak edo lehiaketak izaten dituzten bezala, beraiek ere bizipen horiek izatea nahi dugu. Hartara, beste herrietako pertsona batzuekin harremanak eduki ditzakete. Egunero entrenamenduetara bertaratzen diren jendeaz gain, sarea zabaltzen joateko.\nEta datorren denboraldira begira ze asmo duzue?\nAC: Hurrengo urtera begirako programazioa orain hasi gara lantzen. Familiekin ere orain bilduko gara, eta aukera ezberdinak landuko ditugu. Nahiko genuke ahalik eta egutegi osoena prestatu. Ideiak baditugu, behintzat.\nJO: Kirol ezberdinen aukera zabaldu nahi genuke, hasteko. Hortaz gain, beste urritasun profil batzuekin egin nahiko genuke lan, oraindik ez baikara denetara ailegatu. Nolabait, ate gehiago ireki nahiko genituzke.\nZer egin daiteke Lasarte-Orian bertan proiektua zabaltze aldera?\nJO: Orain arte egiten ditugun entrenamendu eta ekintzaz gain, praktika ireki gehiago egin ahal genituzke. Hedabideetan zabalkundea edukitzea garrantzitsua da, halaber.\nAzken batean, guk nahi duguna da umeek jakitea eta sinestea kirola praktika dezaketela inongo arazorik gabe. Noski, horretarako metodorik eraginkorrena beraiekin lanketa zuzena egitea da. Kasu horiek identifikatzen dituzten pertsonak, normalean, gizarte langintzan daudenak dira, eta horregatik, haiekin ere lankidetza estutu beharko dugu. Haiek ere zuzenago iristen direlako.\nNola baloratzen duzue proiektuak orain arte izandako harrera?\nAC: Orain arte jaso dugun erantzuna oso ona izan da. Balorazio bat egin genuen familiekin. Gehienbat, lana ondo egiten ari ote ginen ikusteko, eta oso emaitza onak lortu genituen. Galdeketa, gainera, ez genuen guk geuk egin; beste pertsona bati eskatu genion gure partez egin zezan eta, hartara, gurasoek lasaiago erantzun zezaten. Egia esan, oso erantzun positiboak jaso genituen. Ondorioa, gure ustez, garbia da: kirola hastapeneko fasetan modu inklusiboan lantzeko beharra dago; uste dugu, iritziek hala diotelako, bide onetik goazela.\nIzena eman nahiko lukeen haur batek, zer egin beharko luke?\nAC: Interesa duen edonork ateak irekiak ditu. Esan bezala, guk ez dizkiogu ateak inorri itxi nahi. Horregatik, gurekin froga egitera gerturatu nahi duten gaztetxoei gonbita luzatu nahiko genieke. Ostadar SKT-n informazioa eska daiteke. Guk ere posta elektronikoa dugu zalantzak argitu ahal izateko:\nostadar.inklusioa@gmail.com. Hori bai, guregana gerturatu aurretik eskertzen dugu gurekin harremanetan jartzea telefonoz edo posta elektronikoaren bitartez. Izan ere, beharrei hobeto erantzungo diegu modu horretan.\nSare sozialetan ere bagaude: Twitter, Facebook eta Instagram kontuak ditugu. Beraz, gure ekintzen berri edo argazkiak ikusi nahi izanez gero, bertan daude.\nAzkenik, lagundu gaituzten erakunde, elkarte eta enpresak eskertu nahiko genituzke: Michelin, Ostadar SKT eta Lasarte-Oriako Udala, besteak beste. Haiek gabe ez litzateke proiektua aurrera aterako.


Jesus pertsona guztientzat etorri zen - Suitzako Munduaren Jainkoaren Eliza\nmedia > Journal Focus Jesus > Journal Focus Jesus 2021-02 > Jesus jende guztiaren alde etorri zen\nAskotan laguntzen du Eskriturak arretaz aztertzea. Jesusek adierazpen ikusgarria eta oso zabala egin zuen Nikodemo juduen buruzagi eta jakintsu nagusiarekin izandako elkarrizketa batean. "Jainkoak hain maite zuen mundua, non eman baitzuen bere Seme bakarra, harengan sinesten duten guztiak gal ez daitezen, baina betiko bizia izan dezaten" (Joan 3,16).\nJesus eta Nikodemo berdintasunean elkartu ziren, irakasle batetik bestera. Jainkoaren erreinuan sartzeko bigarren jaiotza behar zela dioen Jesusen argudioak harrituta utzi zuen Nikodemo. Elkarrizketa hau esanguratsua izan zen, Jesusek, judu gisa, beste judu batzuekin eta, kasu honetan bezala, batez ere eragin handiko agintariekin egin behar izan zuen aurre.\nIkus dezagun gero zer gertatzen den. Ondoren, emakumearekin topo egingo da Jacoben Sycharreko putzuan. Bost aldiz ezkondu zen eta orain gizon batekin izugarri ezkonduta zegoen, eta hori bihurtu zen jendearen artean elkarrizketarako gai nagusia. Gainera, samariarra zen eta, beraz, juduek begi txarrez eta saihestu zuten herri batekoa zen. Zergatik izan du Jesusek, rabinoa, ezohikoa zen jende guztiko emakume batekin eta jende guztiko emakume samaritarrarekin? Ohorezko errabinoek ez zuten hori egin.\nEgun batzuk igaro ondoren, Jesusek samariarrek eskatuta igaro zituen artean, bera eta bere ikasleak Galileako Kana aldera joan ziren. Han Jesusek errege funtzionario baten semea sendatu zuen eta hari esan zion: "Zoaz, zure semea bizi da!" Funtzionario hori, zalantzarik gabe aristokrata aberatsa, Herodes erregearen gortean zerbitzatzen zuen eta judua edo paganoa izan zitekeen. Bere bitarteko guztiekin, ezin izan zuen hiltzen ari zen semea salbatu. Jesus izan zen bere azken itxaropenik onena.\nLurrean egon zen bitartean, ez zen Jesusen estiloa Jainkoaren maitasunari buruzko adierazpen indartsua egitea atzeko planoan mantenduz. Aitaren maitasuna jendaurrean erakutsi zen bere Seme bakarreko bizitzaren eta sufrimenduaren bidez. Hiru topaketen bidez, Jesusek agerian utzi zuen "gizon guztien" alde etorri zela.\nZer gehiago ikasten dugu Nikodemok? Pilatosen baimenarekin, Jose Arimateakoak hartu zuen Jesusen gorpua eta Nikodemorekin batera joan zen. «Baina Nikodemo, gau hartan lehenago Jesusengana etorri zena, etorri zen eta mirra ekarri zuen aloearekin nahastuta, ehun libera inguru. Beraz, Jesusen gorpua hartu eta liho-oihaletan lotu zuten usainekin, juduek lurperatzeko ohi duten bezala» (Joan 19,39-40.).\nLehenengo topaketan ilunpean estali zen Jainkoaren Semearengana, orain beste fededun batzuekin ausart agertzen da Jesusen ehorzketa antolatzeko.


Nolako ekonomia herri txikietan? - Euskonews\nELIZALDE ARRETXEA, Isabel IZQUIERDO VALLINA, Jaime\nDentsitate txikiko herri txikien etorkizuna izan daitekeenari buruzko oinarri kontzeptuala ezartzeko hausnarketak, eta eraikuntza kolektibotik abiatutako berrindartze sozio-ekonomikorako prozesu bat ekiteko.\nHerriek eta landa-inguruneak paper bat jokatu behar dute lurralde-garapenean garai berri honetan, eta orainaldi berri honen ziurgabetasunak gorabehera, uste dugu modu erabakigarrian lagun dezaketela ingurumenaren eta osasun publikoaren ikuspegitik mundu seguruagoa sortzen, landa-ingurunearen tokiko sozio-ekonomia berreraikitzen eta bizitzeko modu egokiagoak eta iraunkorragoak sustatzen.\nHerri txiki eta ekonomia berriez ulertzen dugunetik abiatuta, ekonomia berri baten oinarrietara hurbiltzen gara, baita gainditu beharreko egiturazko oztopoak apuntatuz amaitzeko kontuan hartu beharko genituzkeen tresna instrumental eta kontzeptualetara ere, jarrerak aldatuz eta beharrezko erreforma administratiboak eginez.\nAsiegu, Cabralesko kontzejua, Asturias. Argazkia: Manpiris. Turismo Asturias.\nI. Zer da herri txiki bat eta zer ekonomia berria?\nXX. mendeko industrializazio eta urbanizazio garai luzean, herriek eta herrixkek deskalabru sakona jasan zuten beren ekonomietan eta demografian. Ekoizteko moduak ez ziren "lehiakorrak" industrializatuekin alderatuta — funtsean nekazaritza- eta basogintza-ekonomia organiko eta dibertsifikatuan oinarrituta, ekoizpen txiki integratuak, intsumoen autokontsumo handia, ia autarkikoa … —. Aldi berean, bertako biztanleak, industrializazioaren aire berriek bultzatuta, lantegiek eta hiriek behar zuten eskulana bihurtu ziren. Horrela, landa-emigrazio eta -gainbehera garaia hasi zen, eta horrek despopulazioa eta lurraldeko jarduerak eta kultura-jarduerak bertan behera uztea eragin zuen.\nKlima-larrialdiak, industria-ekonomiek eragindako beste ingurumen-arazo batzuek eta kontzentrazioko hiri-ekonomiek sortutako disfuntzioek alternatibak esploratzera, hipotesiak planteatzera eta tokiko ekonomiaren eredu berriak garatzera garamatzate. Eredu horiek, herri eta herrixka txikientzat, ikuspegi holistikotik formulatzen dira, eta gure biodibertsitatearen kontserbazioan, hurbileko elikagaien ekoizpenaren eta kontsumoaren sustapenean, berrikuntzan eta teknologian, ekoizpen-dibertsifikazioan eta jarduera eta zerbitzu berriak edo gizarte- eta lan-harreman berriak ezartzean zehazten dira.\nKontzentrazioan soilik oinarritutako industrializaziotik igarota, orain aukera berriak sortzen dira herri txikietako ekonomiak suspertzeko eta haiei zentzu berria emateko, elkar-elikatzen diren bi faktore-multzo handiren eskutik: alde batetik, tokiko ekosistemetan integratutako giza eskalako ekonomia baten aldeko joera eta orientazio berriak, eta, bestetik, ekonomia hori gauzatzea posible egin dezaketen tresna eta kontzeptuzko tresnak. Herriak, eta landa ingurunea oro har, garai berri honetan lurralde garapenean paper berri bat jokatzera deituak daude.\nHerri txikia edo herrixka da jarduera ekonomiko nagusia inguruko nekazaritza-, abeltzaintza- eta basogintza-aprobetxamenduekin eta tokiko eraldaketa-industriekin lotuta duen edo izan duen hiri-egitura. Azken hamarkadetan, populatze-egitura txiki horiek hainbat gorabehera izan dituzte, hirigintzaren eta industriaren eraginaren ondorioz. Batzuk nekazaritza, abeltzaintza edo basogintza intentsiboan espezializatu dira; beste batzuk, batez ere hiriguneetatik urrunen daudenak eta inkomunikatuenak, abandonatu egin dira, eta beste asko, "Urbanizatu" egin dira – Hirietatik gertuen daudenak – Hiri-hedapenaren ondorioz, "Industrializatu" egin dira, ohiko industria-ereduak kopiatu egin dira, edo "turistifikatu" egin dira, landa-eremuko bigarren bizilekuarekiko hiri-interesaren ondorioz. Nolanahi ere, guztiek dute izendatzaile komuna: galdu egin dute — galtzeko zorian daude edo oso modu marjinalean mantentzen dute — beren ekonomia agroekologikoa, jatorrizkoa eta tokikoa, kultura- eta paisaia-nortasuna ematen ziena, eta, horrekin batera, galdu egin dituzte biodibertsitatea, konplexutasun sistemikoa, elikagai-aniztasuna eta ingurumen-segurtasuna, izurriteen eta suteen arriskuak areagotuz.\nHerri txikientzako ekonomia berritzat jotzen dugu, lehenik eta behin, beren tokiko nekazaritza-sistema (SIAL) eta bertako ekonomia historikoa, jatorrizkoa eta benetakoa, modu integral eta integratuan berreskuratu, birgaitu, eguneratu eta modernizatzen dituena, baliabide naturalen aprobetxamendu jasangarriei lotuta; bigarrenik, beste sektore batzuetako aukera eta jarduera ekonomiko berriak modu osagarrian txertatzen dituena, beren oinarri sozioekonomikoa dibertsifikatzen dute, demografia areagotzen laguntzen dute eta komunitatearen gizarte-egitura konplexuago, kohesionatuago, anitzago eta aberatsago bihurtzen laguntzen dute. Bi oinarri ekonomiko horien gainean, agroekologi historikoa eta zeinu berriko dibertsifikatua eta osagarria, eraiki beharko lukete herriek eredu ekonomiko berri eta komunitatearen ongizate berria.\nII. Herri txikientzako ekonomia berri baten oinarriak\nHerri txikien gainbehera sozioekonomiko eta demografikoa, gure ustez, tokiko garapenerako eredu ekonomiko, kultural eta sozialetatik abiatuta landu beharko litzateke. Eredu horiek, baliabide propioak mobilizatzeaz eta jarduera berriak sustatzeaz gain, klima-aldaketaren aurkako eta trantsizio ekologikoaren aldeko borrokan inplikatzearen alde eta industrializazioak eta hiri-kontzentrazioak eragindako disfuntzioak gainditzearen alde egingo dute. Orain dela urte batzuk ospetsu egin zen "pentsatu globala eta jardun lokala" ideiari heltzen diogu berriz ere. Herri txikientzako ekonomia berria lehen helburu bezala planteatzen da, eta aipatu dugun bezala, Tokiko Nekazaritza Sistema berreskuratzea. Teoria industriala agertu zen arte, herriek inguruneko baliabide naturalen ustiapen iraunkor eta integratuan oinarritu zituzten beren garapen-aukerak, oinarri organiko nagusiko ekonomia baten bidez eta beren nortasunaren, berezitasunaren eta tokiko kulturaren oinarrian kokatzen diren ordenantza propioen bidez araututako antolamendu soziokomunitario baten bidez. Jatorrizko landa-paisaiak, arraza eta laborantza barietateak eta nekazaritza eta ekosistema funtzionalak natura- eta kultura-ondare aberatsak dira, eta lana antolatzeko eta lurraldea kudeatzeko modu berriekin suspertu behar ditugu, nekazari-etxeek – komunitatean antolatuta eta orain iraungita daudenek – funtzio anitzetara bideratutako ekoizpen-helburu berrien bidez – garatutako lan historikoarekin bat egin dezaten, kalitatezko elikagaiak ekoiztuz, tokiko intsumoak aprobetxatuz, tokiko intsumisioak berraktibatuz, Biodibertsitatea eta paisaiak mantentzea, lurzoruan CO2 atxikitzea, suteak eta izurriteak prebenitzea … eta herri bakoitzarentzat ad hoc diseinatutako tokiko nekazaritza-ekologiako planekin bat etorriz. Herrixkaren printzipio ekonomiko historikoak "naturaren ekonomia" deiturikoaren berezkoak dira, hau da, erkidegoaren kudeaketako ekonomia, ondasun eta baliabide komunalen ekonomia, denbora luzez indarrean egon direnak eta industrializazioaren garaipenera arte iraun dutenak. Asmoa da ekonomiaren forma horri begiratzea, inspirazio-iturri gisa, eta eguneratzea, ongizatearen ekonomia berri bat sortzeko, lurraldearen jasangarritasun ekologiko, ekonomiko eta sozialean oinarrituta.\nEkonomia agroekologiko historikoaren osagarri gisa, herriek tokiko tradizioarekin eta baliabideekin nahitaez lotuta ez dauden jarduera enpresarial eta ekonomiko berriak har ditzakete eta hartu behar dituzte. Joan den mendeko laurogeiko hamarkadaren amaieran, landa-turismoa mugimendu garrantzitsua izan zen herrien ekonomiaren dibertsifikazioaren alde. Lanbide liberalak, artistikoak, hirietan ezarritako enpresen telelangileak, sektore oso desberdinetako enpresa berritzaileak sortzea … horiei lotutako aukera berriak herrietan ezar daitezke, pizgarriak bilatzen baditugu eta alferreko edo abandonatutako baliabideak mobilizatzen baditugu. Era berean, biztanle berriak iristeak zerbitzuen arloan autodinamizazio eta enpresa berriak sortzeko prozesuan lagunduko du.\nHerrien ekonomia berrirako bidean, ekonomia zirkularraren oinarriak dira tokiko baliabideen erabilera historikoa aprobetxatzeko eta birpentsatzeko eta bizitza berriak emateko aukera, naturaren adibideak jarraituz eta berrikuntza eta teknologia aplikatuz.\nXX. mendeko industrializazio eta urbanizazio garai luzean, herriek eta herrixkek deskalabru\nsakona jasan zuten beren ekonomietan eta demografian.\nIII. Ekonomia berrirako tresna instrumental eta kontzeptualak\nHerri txikientzako ekonomia berri baten sorrera "trantsizioko ekimen" deiturikoen ikuspegitik argitu behar da. Ekimen horiek tokiko komunitateak berak bere herriaren iraunkortasun ekonomiko, ekologiko eta soziala bilatuz egiten dituen proposamen sortu berriak dira. Trantsizio-ekimenak komunitatearen "inteligentzia kolektiboa askatzea" eskatzen du, modu sortzailean eta proaktiboan diseinatzeko eta eraikitzeko lurrarekin, tokiko kulturarekin, baliabide naturalekin eta ezagutza agroekologikoarekin lotuago egongo den garapen-eredu bat, eta aberasgarria izango dena bai pertsonentzat bai biosferaren kontserbazioarentzat. Trantsizioko ekimenen bideragarritasuna, alde batetik, proposamenaren kalitatearen eta hura gauzatzeko bitartekoen eskuragarritasunaren araberakoa da, eta, bestetik, hura abiaraztea eta garatzea eragotz dezaketen oztopoak eta arriskuak gainditzearen araberakoa.\nTeknologia berriak eta balio berriak agertzeak eta kultura-aldaketako prozesuak sortzeak, oro har, esan dezakegu industrializazioak bultzatutako ordenduaren trantsizioan gaudela, ekonomia eta bizimoduak sortzeko eredu berrietarantz. Dagoeneko eskuragarri eta orokortuta dauden teknologia telematikoak, telelanak enpresa handietako eta hirietan kontzentratutako administrazio publikoetako langileak deskontzentratzeko irekitzen dituen aukerak, lokalki energia berriztagarria ekoizteko eskuragarri dauden teknologiak, baliabideen aprobetxamenduari edo birziklapenari lotutako enpresa berriak, berrikuntza eta gizarte- eta ingurumen-erantzukizun korporatiboa, hurbiltasuneko elikadura … herri txikien eskura jartzen diren tresna, aukera eta balioen multzoa dira, eta osagai berri horiekin beren lurralde garapen-eredua berrantolatu ahal izango dute.\nHerri txikien suspertze ekonomikoan, batez ere eremu agroekologikoan, berebiziko garrantzia dute bai tokiko biztanleek eta bai biztanle berriek, lurraldearen garapen eta goberndu prozesuaren gune aktibatzailea osatzen baitute, baino baita kanpoan bizi baina herrian jaio arren, edo familia-loturak edo lotura afektiboak izanik, harekin ohiko harremana dutenak ere, hauek nekazaritzako elikagaien talde kontsumitzaile nagusia dira, eta, gainera, produktu horiek sustatzen dituzte.\nEra berean, toki-administrazioek funtsezko zeregina dute, tokiko ekintza-taldeen eta/edo beste erakunde batzuen bitartez, animatzaile eta sustatzaile gisa, bai herri txikientzako ekonomia berriaren aldeko ekimenak bideratzen eta/edo babesten laguntzeko, bai gobernantza eta lankidetza publiko-pribatua bultzatzeko.\nOrain aukera berriak sortzen dira herri txikietako ekonomiak suspertzeko eta haiei zentzu berria emateko.\nIV. Egiturazko oztopoak gainditzea: jarrera berriak eta beharrezko administrazio-erreformei heltzea\nEra berean, herri txikien ekonomien suspertzean administrazio publikoek bi rol erabakigarri jokatzen dituzte. Lehenik eta behin, azpiegiturak eta ekipamenduak sustatzeko eta mantentzeko lanetan inplikatu behar dira, baita funtsezko zerbitzu publikoak ematen ere.\nBigarrenik, erreformak sustatzen eta jarrera berriak sustatzen inplikatu behar dute, tokiko ekonomia agroekologiko eta dibertsifikatu berriak abiaraztea eragozten duten egiturazko oztopoak gainditzeko balioko dutenak. Egitura eta araudi administratibo asko kontzentrazioko ekonomia industrialen logikei eta eskakizunei erantzuten diete, baina oso gaizki egokitzen zaizkie herri txikien errealitate konplexu, heterogeneo eta askotarikoei.\nHainbat eskumen-eremutan ezinbestekoa da erreformak egitea. Horien artean aipa ditzakegu, sakonak izateko asmorik gabe, honako hauek: energia berriztagarrien tokiko aprobetxamenduak, fiskalitatea, etxebizitza, lurraldearen antolamendua, natura edo kultura-ondarea kontserbatzeko politika, mendien kudeaketa, nekazaritza eta ekoizpen txikiko nekazaritzako elikadura, abeltzaintza edo nekazaritza-antolamendu eta sustapen agroekologikoa lurraldearen kudeaketan eta zerbitzu agroekosistemikoen eskaintzan.\n Gure kasuan, tokiko nekazaritza-sistema ekologikotzat (SIAL) jotzen dugu tokiko baliabide natural guztien aprobetxamendu erregularra, ordenatua, ziklikoa eta interdependientea, bai etxekoak bai basokoak, lurraldeko nekazaritza-, abeltzaintza-, basogintza- eta ehiza-erabilera eta -erabileretatik eratorritako prozesu ekologiko eta agroekologikoak mantenduz.\n Jarduera berrien eta jarduera ekonomikoko aukeren artean, aipatutakoez gain, bereziki azpimarratzekoak dira ekonomia zirkularretik abiatuta garatutako enpresa-ekimenak eta tokiko baliabideen edo hirugarren baliabideen aprobetxamendu berriekin lotutakoak.\nSANTAMARIA GOIKURIA, Imanol / CORRES-MEDRANO, Irune


Angiozar - Gipuzkoako Eskola Txikiak eskola, herri eta auzo txikiak bizirik!\nAngiozar, Bergarako auzo handi eta autonomoena da. Eskola osoa, HH eta LMH ziklo osoak mantentzen ditu. Historian zehar ere hainbat izaera aldaketa izan ditu auzo-herri honek; lotura Bergararekin izan aurretik Elgetarekin ere izana da.\nAngiozar landa-gunean kokatuta dago. Ortu, soro eta zelai asko dagoen arren, gutxi dira nekazari soilak diren bizilagunak. Angiozartarrek Bergaran eta inguruetako herrietako industria guneetan egiten dute lan, nagusiki.\nBailara honetako biztanleok herri sena handia dugu.\nEuskara da Angiozarko hizkuntza propioa. Arnas-gune izaera ere badu auzoak Bergararekiko. Hizkuntzak bizi dirau. Eta bertako biztanleen, ume eta gazteen, hizkuntza ere bada.\nBiztanleriak gora beherak izan ditu; 1000 biztanle inguru izatera iritsi zen Angiozar XVIII. Mendean. Gaur egun 300 biztanle inguru ditu Angiozarrek.\nTestuinguru honetan, eskola funtsezko elementua da. Umeei herrian eskolatuak izateko aukera ematen die; bere lehen hezkuntza urratsak hurbil eta bere sentitzen dituen espazio goxo eta hurbilean. Elkarrekin eraikitzen ikasteko bilgunea da; herriko erreferenteak bertatik bertara ezagutzeko aukera ematen du. Herritar eta guraso askoren ahaleginari esker, lortu dute Angiozartarrek, eskola egundaino zabalik egotea. Ahalegina ez da makal izan eta oso urte zailak ere izan dira.\nGaur egun, 2018-19an 35 ikasle ditu eskolak eta hurrengo urteetan ere zenbaki horren bueltan egon daitekeela aurreikusten da. Hiru geletan banatuta daude ikasleak eta dain nahasketa dago gela guztietan.\nIrakaskuntzarako metodologia ere berariaz zaintzen dugu Angiozarren. Proiektuetan oinarritutako metodologia gertatzen ari zaigu egokiena adin aniztasunari modu onuragarrian erantzuteko. Eskolaren helburua bizipenetan aberatsa den ume-aroa bermatzea da; heldu eta umeen arteko interakzio hezitzailea eta beraien arteko harreman eraikitzailea.\nEskola Publikoa da gurea eta herri-auzoko eskaintza bakarra da.\nEskola txiki honek pertsonen arteko harremanak bultzatzen ditu eta herri eta auzoko eragile garrantzitsuenetarako bat da. Komunitate oso baten parte da eskola; gurasoen “proiektua” diren umeen heziketa lagunduko duena, gurasoekin batera arituko dena, auzoarekin bat egiten duena eta aldi berean munduari irekia eta begira dagoena. Izan ere, “herri txikitik mundu handira” leloak ondo zehazten du eskolaren egin beharra; herri txikikoak izanik, berea maitatzetik abiatuz bestea ikustera eta maitatzeko gai diren gizakiak hezi nahi ditugu. Txikitasunetik abiatuz handitasuna ulertzeko gai diren gazteak. Mundu globalizatua ulertzeko gai direnak nortasun propioa galdu gabe. Munduari irekia dagoen baina Angiozarko den eskola txikia da gurea.\nEskola txiki guztiek bezala ondoko printzipio eta ezaugarriak ditugu oinarri:\n- Guztion eskola.\n- Publikoa eta euskalduna\n- Ikasleen zoriontasuna eta garapen osoa oinarri.\n- Gure eskolako aniztasuna, aberastasuna da\n- Eskola publiko gisa konpentsatorioa da\n- Eskola Komunitatearekin eta herriarekin batera\n- Ikastea eta gozatzea bat egitea; ongizate emozionala\n- Ikaskuntza eta irakaskuntza pertsonalizatua\n- Elkarbizitza eta Hezkidetza ardatz\n- Ikuspegi konstruktibista\n- Jasangarritasun eta erantzukizun soziologikoa\n- Ikaste-irakaste prozesuen etengabeko hobekuntza eta saiakera\n- Eredu digitalarekin konprometitua\nAngiozarko eskola. Datu praktikoak.\nHelbidea: Angiozar auzoa z/g 20578 Angiozar\nIkasle kopurua: 31\nFesta: bai - 2001\n943 76 16 19\nGuraso elkartea: angiozargurasozuzendaritza@gmail.com


Zeanuriko Ermiten XXVII. Mendiko Martxea\nUrri lehenengoaren 6an, zapatua, egingo da Zeanuriko Ermiten Mendi Martxea. Aurtengoagaz hogeta zazpigarren urtea beteko dau 1988an jaio zan eta klasiko bihurtu dan oinezko martxa honek. Orduan antolatu eban lehen aldiz Joko Alai Elkarteko mendi sailak, eta ordutik hona hutsik egin barik eutsi deutsie zeanuriztarrak urteroko ziteari.\nHelburuak hasikerako berberak dira: goiza natureagaz hartu-emonetan eta kirola eginez igarotea, eta herritarrai zein kanpoztarrai Zeanuriko inguru zabalak eta ondare kulturala ezagutzera emotea. Ez dira gitxi, izan be, herri honetan sakabanaturik dagozan ermita edota eleizak; guztira hogei.\nUrtekerea herriko frontoian izango da, goizeko 07:30ean, eta ibilbide osoa egiten dabenak, 35 bat kilometrotan zehar, hemeretzi ermita edota eleiza bisitauko ditue, aurten be Egiriñako (Gorbeia) Edurretako Amarena kanpo geratuko da eta.\nIbilbide osoa egin gura ez dabenentzat, beste aukera bi, 15 eta 28 kilometrokoak, prestatu ditue antolatzaileak. Ertaina, San Juanetik helmugara joateko aukerea emoten dauana eta laburra, San Migeletik helmugara doana.


Nazioarteko tropek Afganistanen denbora gehiagoz gelditu nahi dute, ebakuazioa bermatzeko\nEspainiako Armadaren hegazkin bat dozenaka afganiar ebakuatzen. Argazkia: EFE\nJoe Biden AEBko presidentearen hitzetan, abuztuaren 31rako Afganistango ebakuazioa amaitzea espero du, baina baliteke denbora gehiago ematea, Kabulgo aireportuan egoera arriskutsua delako eta eraso terroristen mehatxua dagoelako. G7ko herrialdeek, berriz, epea luzatzea proposatu dute, eta Joe Bidenek, aukera bat dela onartu arren, Afganistanen geratu beharrik ez izateko itxaropenari eusten dio. Hori bai, "itzuli nahi duen estatubatuar oro itzuliko da", esan du.\n"Bide luzea dugu oraindik aurretik, eta gauzak oker litezke", ohartarazi du; eta, herrialdetik irteteko hegazkinik hartu ezin izan duten pertsonen desesperazio irudiei erreferentzia eginez, aitortu du ez dagoela jende hori guztia "nahigaberik gabe" ebakuatzeko modurik.\nBestalde, Heiko Maas Alemaniako Atzerri ministroak jakinarazi du Alemania, Estatu Batuak eta Turkia talibanekin negoziatzen ari direla abuztuaren 31tik aurrera herrialde horretan jarraitzeko, ebakuazioak bermatze aldera.\n"Egun horretatik aurrera ere Kabulgo aireportuaren funtzionamendua agintari zibilen esku egotea ahalbidetu nahi dugu", adierazi du.\nEdonola ere, Maasek azpimarratu du aireportua irailean irekita mantendu ahal izateko segurtasuna bermatzea ezinbesteko baldintza dela, eta ohartarazi du egoera "gero eta kaotikoagoa" dela.\nAEBko Gobernuak oraindik ez duela erabakirik hartu esan du, baina G7ko gainerako herrialdeen asmoa tropak han mantentzea dela aitortu du, herritarren ebakuazioa koordinatzen jarraitzeko.\nTalibanak, epea luzatzearen aurka\nBidenen hitzen ostean, Suhail Shahin talibanen bozeramaileetako batek astelehen honetan ohartarazi du "ondorioak" egongo direla AEBk eta atzerriko gainerako herrialdeek ez badituzte ebakuazioak abuztuaren 31rako (Bidenek ezarritako epemuga) amaitzen, eta ordurako herrialdetik ateratzen ez badira.\nBidenen arabera, AEBko soldaduek aireportuaren perimetroa zabaldu dute, herrialdetik irteteko zain dauden pertsonen segurtasuna bermatze aldera. Izan ere, talibanek hiriburua hartu zutela astebete pasatu denean, milaka lagunek Kabulgo Hamid Karzai aireportuan jarraitzen dute hegazkin batera igotzeko aukera baten zain.\nTentsioa ez da baretzen aireportuan. Bertan bizi den egoera kaotikoaren ondorioz, hogei lagun hil dira bertan aste honetan. Gainera, polizia afganiar bat hil da eta hiru lagun zauritu dira astelehen honetan aireportuko iparraldeko atean polizien eta erasotzaile ezezagunen artean izandako tiroketan, Alemaniako Armadak ohar baten bidez jakinarazi duenez.\nMundu osoko hainbat herrialdek (Espainia, Alemania, Erresuma Batua, Belgika, Italia, Japonia, Australia eta AEB, besteak beste) hegazkinak bidaltzen jarraitzen dute euren herrikideak eta afganiarrak nahiz lanbideagatik edo egoeragatik arrisku larrian dauden eta herrialdetik alde egin behar duten zibilak ebakuatzeko. Hala ere, nabarmendu dute ez direla Kabulera joango, "bidaiariak aldi baterako base seguruetatik eta bitarteko zentroetatik eramaten" lagunduko baitute.\nEstatu Batuek akordioak lortu dituzte hainbat herrialderekin, Alemaniarekin, Qatarrekin, Espainiarekin eta Bahrainekin, esaterako, AEBra bisa bereziekin joan nahi duten eta arriskuan dauden afganiarrak aldi baterako har ditzaten.\nAEBk 25.000 pertsona atera ditu Afganistandik egunotan. Etxe Zuriaren arabera, 10.000-15.000 estatubatuar daude oraindik Afganistanen ebakuatzeko zain, eta baita AEBk handik atera nahi dituen 50.000 eta 65.000 afganiar eta haien familiak ere. Erresuma Batuak ia 6.000 lagun atera ditu jada, eta aste honetan beste hainbeste ebakuatzea du helburu.\nEtxe Zuriak ohartarazi duenez, baina, Estatu Islamikoaren eraso terrorista baten mehatxu "erreal, larri eta iraunkor" baten menpe ari dira ebakuazio hori egiten; izan ere, "terroristek egoera aprobetxa dezakete aireportuari erasotzeko".\nLarunbat honetan, Afganistango hiriburuko enbaxada estatubatuarrak herritarrei ohar baten bidez gomendatu die saihets dezatela aireportura joatea "funtzionario estatubatuar baten zuzeneko informazioa jaso ezean", aireportuko ateetan "segurtasun mehatxuak" izan daitezkeelako.\nAntony Blinken AEBko Estatu idazkariaren hitzetan, aireportuaren inguruko egoera "izugarri aldakorra" da, eta talibanek Kabul kontrolatzeak zaildu egiten du ebakuazioa. Hori dela eta, beharrezko ikusten du "orain talibanekin harremanetan egotea", aireportura modu seguruan sartzeko aukera bermatzeko, aireportura sartu nahi duten afganiarrak blokeatzen eta erasotzen ari direla zabaldu arren.\nOstiralean talibanekin elkarrizketa prozesu bat abiatu beharraz aritu ziren Vladimir Putin Errusiako presidentea eta Angela Merkel Alemaniako kantzilerra, talibanek Kabul hiriburua konkistatu ondoren, Afganistango herritarren segurtasuna bermatzeko pauso gisa.


SISTEMA INMUNOLOGIKOA INDARTZEKO ELIKAGAIAK - Dietista/Nutrizionista\nGaurko eguraldi petrala ikusita, gure defentsak topera jartzeko elikagaien zerrenda bat egingo dut. Hartu papera eta boligrafoa eta apuntatu zure erosketen zerrendan!\nBaratxuria, tipula eta orokorrean kolore txuriko elikagaiak: Elikagai hauek, antibiotiko natural ezin hobeak dira arnas bideko eta digestio aparatuko infekzioen kontra. Gainera B6 bitaminan aberatsak dira eta hau beharrezkoa da sistema inmunologikoaren funtzionamendu egokirako. Osagai hauek hainbat aukera ematen dizkigute sukaldean, sopak egin daitezke, edo pureak, edo besterik gabe lurrunetan egosi...\nKiwiak, limoiak eta naranjak. C bitamina eta antioxidatzaileetan aberatsak dira fruta hauek eta haiei esker infekzioei aurre egingo diegu. Esan beharra daukat askotan naranja soilik kontsumitzen dugula C bitamina iturri bezala baina nere gomendioa beti berdina ez jatea da, aldatzen joatea. Mazedoniak, zukuak egin ditzazkegu fruta hauekin baita entsaladen ongarri moduan erabili ere.\nAzenarioak eta kalabaza: Besteak beste, betakarotenoetan dira aberatsak, baina C bitamina ere badute. Betakarotenoak antioxidatzaileak dira, ikusmenerako ezin hobeak, azalaren osasunerako ere beharrezkoa, eta nola ez, defentsak hareagotzen ditu. Bi elikagai hauekin ere hainbat plater presta daitezke, pureak, kalabaza oinarria duten pizzak, ensaladak etb.\nEspinakak eta brokolia: Hauek ere C bitaminan eta antioxidanteetan aberatsak. Esan beharra dago, sukaldatzerako garaian hobeto dela lurrenetan egosten baditugu haien propiedadeak manten daitezen.\nAmaiera emateko beti bezala, zerrendatu ditudan elikagaietako batekin errezeta goxo bat nola prestatu esango dizuet. Baratxuri sopa.\nBeharko ditugun osagaiak hauek dira: baratxuri buru bat, goilarakada bat piperhauts gozo eta min pixka bat, tomate saltsak egiteko erabiltzen den tomatea (naturala/freskoa) , ogi xerra pare bat (integral), ura eta olio apur bat.\nPrestaketa oso erraza da. Lehengo baratxuria sukaldatu egingo dugu ogi txikituarekin, eta berehala tomatea gehituko diogu. Tomateari esker sopari bizitasun eta freskotasun berezia emango diogu. Ondoren piper hauts gozoa eta mina gehituko diogu. Dena nahastu eta jarraian ura gehituko diogu. Egosten utziko dugu 15 minutuz eta listo! Gaur bezalako egun hotz eta bustietarako ezin aproposagoa!


Gaur inauguratuko dute Bergarako Laboratorium museoa - Debagoiena - Goiena.eus\nGaur inauguratuko dute Bergarako Laboratorium museoa\nJulen Iriondo 2015-09-25 06:31\nErrekalde Jauregian kokatuta dago Laboratorium museoa.\nEkitaldiak Udaleko, Foru Aldundiko eta Eusko Jaurlaritzako ordezkariak eta Euskalerriaren Adiskideen Elkarteko eta zientzia eta hezkuntza alorretako hainbat aditu bilduko ditu. 19:30ean izango da irekiera ofiziala.\n"Berrikuntza norbanakoaren berezko gaitasuna bada ere, zientzia eta hezkuntzarekin uztartuz gero, gizartea garatzeko funtsezko tresna bilakatzen da. Eta azkeneko 250 urteetan, zientzia modernoaren garaian, hain zuzen, agerian geratu da. Horixe da, ostiraletik aurrera Laboratorium museoa bisitatzen duen edonork barneratuko duen mezua, museoko erakusketa iraunkorrak azkeneko 250 urteetan zientziari eta hezkuntzari esker emandako aldaketak jasotzen baititu"; Bergarako museoan topatu ahal izango denaren gaineko azalpen honekin hasten da Udalak gaurko ekitaldiaren berri emateko plazaratutako oharra.\nEkitaldian izango direnak\nIrekiera-ekitaldia egingo da arratsaldeko 19:30ean Errekalde jauregian. Bertan izango dira, besteak beste: Imanol Agote, Eusko Jaurlaritzako Ondare zuzendaria; Markel Olano, Gipuzkoako Foru Aldundiko diputatu nagusia; eta Juan Jesus Alberdi, Bergarako alkatea.\nZientzia eta hezkuntza arloetako adituak ere ez dira faltako. Herriko eta eskualdeko eragileak ere deituta daude ekitaldira. Bertan izango direla baieztatu dutenen artean daude Jose Maria Mato, CIC Bioguneko zuzendaria, Juan Ignacio Perez Iglesias, EHUko Katedra Zientifikoko zuzendaria, Amaia Zurutuza, Grapheneako zuzendari zientifikoa, edota Arantza Aldezabal, EHUko Landareen Biologia eta Ekologia saileko ikerlari eta irakaslea.\nEkitaldirako Udalak karpa bat prestatu du eta bertan egingo dira ekitaldirako antolatutako ekintza guztiak. Horrela, museoak zientziaren hedapenean duen garrantzia nabarmentzen duen bideo bat ikusi ahal izango da eta, ordezkari politikoen hitzen ostean, Mozkorra parregarri operaren zati bat antzeztuko da, Bergara eta museoaren arteko loturaren isla.\nErakusketa iraunkorra, nabarmentzekoa\nLaboratorium museoko erakusketa iraunkorrean Errege Seminarioaren historia eta garai hartako bilduma zientifikoa osatzen duten pieza originalak ematen dira ezagutzera. Horretarako, erakusketa hiru eszenatoki ezberdinetan banatzen da:\n• Lehenengoa Ilustrazio garaian kokatzen da, zientzia modernoaren hastapenean. Euskalerriaren Adiskideen Elkartearen eskutik Errege Seminarioaren sorrera azaltzen da, eta bertan kimikak izan zuen garrantzia, wolframaren aurkikuntzarekin.\n• Bigarren eszenatokian, XIX. mendearen erdialdean Real Seminario Científico Industrial zelakoaren sorrera, eta zientziak eta fisikak industrializazioan izan zuten garrantzia azaltzen da.\n• Eta azken eszenatokia XIX. mendearen bukaeran kokatzen da. Errege Seminarioa dominikoen esku geratu zen garaia, eta ordura arteko proiektua zientzia naturalekin lotu zutenekoa.\nErakusketa guztian zehar, azken 250 urteetan gizartean bizi izan den garapena azaltzen da, Errege Seminarioaren historia kontatzen den heinean. Amaitzeko, XX. mendeko garapenari erreferentzia egiten zaio, hausnarketarako tarte batean. Historiaren lekuko, Seminarioko zientzia-bildumako 110 ale ikusgarri erakusten dira. Eta testu eta pieza originalekin batera, ikus-entzunezkoak eta interaktiboak ere baditu erakusketak.\nBergarako Mintegiko ondarea\nErakusketa nagusian, azkeneko 250 urteetan Euskal Herri mailan berritzeko egindako apustu handi baten historia eta horren testigu materialak aurkituko ditu bisitariak. Publiko oso desberdinendako prestatuta dago, irakurketa maila ezberdinekin. Formatu aldetik ere, formatu klasikoa aurkituko dugu, bitrinak eta testuak adibidez, baina interaktiboek ere pisu garrantzitsua izango dute.\nBildumetako piezez gain, adin guztietako jendearendako hainbat jolas eta ikus-entzunezko aurkituko ditu bisitariak: Elhuyar anaiek wolframa nola isolatu zuten ezagutzeko jokoa edota taula periodikoari loturiko jolasak, adibidez. Gainera, adituen adierazpenak eta iritziak ezagutzeko pantailak ere daude erakusketa iraunkorrean.\nBisitariak, Errege Mintegiko 3.000 piezako inguruko bildumatik, 110 ikusi ahal izango ditu, ibilbide kronologiko batean. Horrela, balio handiko piezak gertutik ezagutzeko aukera izango dituzte: Haitz-oilar andetarraren, Quetzalaren edota lehoinabarraren ale ikusgarriak; giza eskuin begiaren edota gorputzaren giharren modeloak; Carre makina, dilatometroa, Haldat aparatu bat...\nBergarako Laboratorium museoa udal zerbitzua izango da, 'Gizarte museo' bat hain zuzen ere. Bere helburu nagusia, berrikuntza, zientzia eta hezkuntza oinarrizko eta ezinbesteko lanabesak izanik, gizartearen ber-garapenerako lan egitea izango da. Horrela, kultura zientifikoa sustatzeko eta nortasuna lantzeko beharra duen gaur eguneko gizarterako tresna izango da. Gainera, krisialdietan eta aldaketa garaietan arrakastaz aurrera egiteko hezkuntza, ikerketa eta berrikuntza funtsezko bitartekoak direla erakutsi nahi duen tresna ere izango da.\nHori dela eta, museoak ondo prestatutako laborategi didaktikoa du. Gazteekin eta eskolekin zientziarekin eta berritasunarekin loturiko proiektuak gauzatzeko erabiliko dute, batez ere. Gainera, aldi baterako erakusketetarako gunea ere badu museoak, eta bertan gizartearen kezkekin zerikusia duten erakusketak, zientzia zaletasuna sortzeko edo zientziari buruz hitz egiteko, eta gaurko arazoei buruz hitz egiteko direnak egongo dira, eta ideia hauekin bat datozen herritarren ekoizpenak ere erakutsi ahal izango dira.\n'Puntua': Zientzia museo bat baino gehiago


Barize armiarmak arrakastaz ezabatzeko, Varitek-en tratamendu hauek egiten dituzten aditu onenekin kontaktua nahi izan dugu. Teknika oso landua daukagu, hobekuntzarik handienarekin eta konplikaziorik txikiena duena, kirurgiarik gabeko barize-armiarmak ezabatzen dira azken finean.\nBarize armiarmak, barizeen barruan dauden sailkapenaren mailarik baxuenari eta txikienari dagozkio, CEAP (C1). Azaleko mailan luzatutako zain txikiak izaten dira, erlieberik sortzen ez dutenak, eta, batzuetan, armiarma oihalaren forma izaten dute.\nZazpi arrisku-faktore barize armiarma agertzeko\nBarize armiarmak dituzten pertsonen % 90 inguruk familia-aurrekariak dituzte.\nDenbora luzez eserita edo zutik egoteak, hanketako zainek, odola bihotzera ponpatzeko lan gehiago egin behar dutela esan nahi du.\nHaurdunaldian, zainetako odol eta presio kopuruak gora egiten du. Haurdunaldiaren ondoren, kasu batzuetan, barizeak desagertu egiten dira, baina beste batzuetan mantendu egiten dira.\nZainak denborarekin ahuldu egiten dira. Biki giharrek eusten laguntzen diete eta odola gorantz ponpatzen uzten diete, eta pertsona zahartu ahala energia apur bat gal dezakete.\nBarize armiarmak kentzea kirurgiarik gabe.


Bakioko Udala - Euskaraldia\nBakio Bizi | Euskaraldia | Euskera\n2020 urte berezi honetan ere badator Euskaraldia! Berezia izango da, bizi dugun osasun-egoera dela-eta, baina izango da, zalantza barik!\nAurreko edizioan, 2018. urtean 425 pertsonak eman genuen izena Bakion, hau da, herriko 16 urtetik gorakoen %19,17ak. Oso kopuru ona, harro egoteko modukoa!\nBaina hori hasiera baino ez zen izan, hamaika egun horietan egindakoari jarraipena eman geniolako, ohitura bihurtuz euskaraz bizitzea. Adibide moduan, horra hor urte osoan ari diren gero eta berbalagun eta gurasolagun talde gehiago.\n2020ko edizio honetan jende pilaketak saihestu behar ditugu; horregatik garrantzi gehiago du harreman pertsonaletan eta egunerokoetan zaintzea euskararen presentzia; aurtengoan gainera entitate/enpresek ere har dezakete parte. Beraz, anima zaitez eta eman izena 15 egun iraungo duen hizkuntza ohiturak eta inertziak aldatzeko ariketa honetan:\nPartikularrak: ahobizi edo belarriprest izateko. Euskaraz ulertzen duten guztiekin euskaraz egiteko prest bazaude uneoro eta elkarrizketa elebidunetan ere euskarari eusten badiozu kideek ulertzen dutenean, ahobizi izan zaitezke. Bestalde, zure gaitasun eta aukeren arabera erabakitzen baduzu euskaraz noiz eta norekin egin baina euskara dakitenek zuri uneoro euskaraz hitz egitea nahi baduzu, izan zaitez belarriprest.\nEntitateak: ariguneak izateko. Euskaraz aritzeko guneak dira, eta mota guztietako entitateak izan ahal dira: erakundeak, enpresak, kultur eta kirol elkarteak… Nahikoa da euskaraz hitz egiteko aukera izatea uneoro, entitate barruan zein herritarrekiko harremanean. Talde hauetako kideek ahobizi edo belarriprest modura arituko dira euren artean (Barne arigunea) zein herritarrekin edo beste entitateekin (Kanpo arigunea).\nInformazio gehiagorako eta izena emateko sartu hemen: https://izenematea.euskaraldia.eus/\nAdierazpena (PDF 406KB)


Aranzadi | Zientzia Elkartea · Society of Sciences · Sociedad de Ciencias · Societé de Sciences » Zero Zabor Eskolak kontzientziazioa lantzen jarraitzen du Gipuzkoako ikastetxeetan\nZero Zabor Eskolak kontzientziazioa lantzen jarraitzen du Gipuzkoako ikastetxeetan\nZero Zabor eskolak proiektuak, Gipuzkoako Foru Aldundiak Aranzadi Zientzia Elkartea, Ikastolen Elkartea eta Kristau Eskolaren laguntzarekin, zaborra kudeatu eta gutxitzen ikasteko tailerrak eskaintzen dihardu aurten ere.\n2012-2013 ikasturtean zehar, Aranzadik Lehen Hezkuntzarako hainbat tailer sortu eta pilotu eran jarri ditu. Gipuzkoako 7 ikastetxetako LHko 5. eta 6. mailako 29 geletan, 643 ikaslek hartu zuten parte. Gelan elkartasuna, lankidetza, pentsamendu kritikoa, ekintzaletasuna eta konpromisoa bezalako konpetentziak landu ziren Zero Zabor filosofiaren ildoan.\nAurtengo ikasturtean parte hartzen ari den ikastetxeetako batek, Andoaingo La Salle Berrozpek, atzo hasi zituen Zero Zabor tailerrak. Lehen Hezkuntzako 5. Mailako ikasleek bi tailerretan parte hartuko dute: Zero Zabor Hamaiketakoa, non sortzen dugun hondakinen kopurua eta horiekin zer gertatzen den aztertzen den; eta Hor-konpost!, non konposta zer den, zergatik eta nola egiten den azaltzen den.\nZero Zabor Eskolak proiektuari buruzko informazio gehiago webgune honetan aurki daiteke.


Francisco Sánchez Cárdenas - Wikipedia, entziklopedia askea.\nPanama, 1942ko urtarrilaren 28a (79 urte)\nFrancisco Sánchez Cárdenas (Panama, 1942ko urtarrilaren 28a) panamar politikaria eta sendagilea da.\nMedikuntzan eta kirurgian lizentziatu zen. Gainera, neurokirurgiako ikasketak egin zituen Metropoliko Ospitalean eta mikrokirurgiakoak Bonneko Unibertsitatean. 1979tik aurrera, mediku espezialista gisa lan egin zuen Panamako Paitilla Klinikan, eta, 1983an, Gizarte Segurantzako Kutxako Zuzendariorde orokor izendatu zuten; 1984 arte egon zen kargu horretan. 1985etik 1986ra bitartean, neurokirurgiako zaintza intentsiboen buru izan zen, eta eremu kritikoetako koordinatzaile Metropoliko Ospitalean.\nPolitikari dagokionez, Alderdi Demokratiko Iraultzailearen sortzaile izan zen eta alderdi horretako Biltzar Nazionaleko kide izan zen. 1985ean, Panamako Osasun ministro izendatu zuten. Idatzi dituen lanen artean, aipagarria da Política y Salud (1984).\nOrriaren azken aldaketa: 19 otsaila 2019, 19:51.


Sozialak archivos - Polait Events\nHorrelako ekitaldi sozialetan lan egin dugu, eta oso pozik gaude egindako lanaren lagin bat erakusteaz. Zure proiektua kontatzeko irrikan gaude, errealitate bihurtzeko.\nGaituzSport Kirol Egokituaren Euskal Federazioak sustatzen duen Gizarte Berrikuntzako Proiektua da, eta jendarte inklusiboa, aniztasunarekiko begirunea duena eratzea du helburu nagusi; halaber, desgaitasunen bat duten pertsonen artean, gainerako baldintza-berdintasunean, jarduera fisikoa eta kirol egokitua sustatu nahi du, haien osasuna eta bizi-kalitatea hobetzeko. GaituzSport Sarien bidez pertsonek eta erakundeek, kirola gizarteratzeko bide gisa sustatuz, jendarte inklusiboagoa…


Batzordeak Herbehereetako Auzitegiari egiten dio erreferentzia\nEuropako Batzordeak gaur erabaki du Herbehereak Europar Batasuneko Justizia Auzitegira bidaltzea lanera itzultzearekin zerikusia duten amatasunean, adopzioan edo gurasoen baimenean langileen eskubideak behar bezala ez babesteko. Europar Batasuneko Genero Berdintasunerako Zuzentarauaren arabera, amatasunetik, adopzioarekin edo guraso-eszedentziatik datozen langileek eskubidea dute beren lanpostura itzultzeko edo lanpostu baliokide batera.\nEBko arauek zehazten dute, gainera, langilea bere prestazioan izan zuten lan baldintzen hobekuntzak ere onura izango duela. EBren Zuzentarauak eskatzen du lan nazionalek esplizituki babestea enplegu eskubide horiek.\nGaur egun, Herbehereetako legeriak ez du babes zehatza eta berariazko xedapenik jasotzen amatasun, aitatasun edo adopzio baimenengandik itzultzeari dagokionez. Horrek zalantzak jartzen ditu lege holandarrak aurreikusitako babes mailaz eta zaildu egiten du herritarrek haien eskubideak ezagutu eta betearaztea.\nBatzordeak lehendabiziko gaia planteatu zuen Herbehereetako agintariekin batera 2007 uztailean eta urtarrilean 2009 bidalitako ohar formalen eskutitzen bidez. Ondoren, irailean 2011-en bidalitako iritzi arrazoitua izan zen. Harrezkero, Holandako legeria berria 2011-en onartu zen, zuzeneko eta zeharkako bereizkeriaren definizioak aldatu eta Genero Berdintasunerako Zuzentarauarekin bat egiten zuena. Hala ere, Batzordeak Herbehereak Auzitegira bideratzen ari da gainerako inkongruentziak direla eta: legeriak oraindik ez du xedapen zehatzik jasotzen langileek beren lanpostura itzultzeko baldintzak zehazten dituztenik. Gainera, ez dago espreski xedapenik, ez da hain tratu onik ematen amatasun-eszedentziatik itzultzen diren emakumeei eta gizon eta emakumeei aitatasun eta adopzio baimenak lortzeko eskubide desberdinak egin ondoren. Batzordeak holandar legearen nahikotzat jotzen du amatasun, aitatasun edo adopzio baimenetatik itzultzen diren emakume eta gizonen legezko babes osoa bermatzeko.\n5ko uztailaren 2006eko zuzentarauak enplegu eta lan gaietan gizonen eta emakumeen arteko aukera berdintasunaren eta tratu berdintasunaren printzipioa ezartzeari buruz (birmoldatua) ("Genero Berdintasunerako Zuzentaraua") zuzeneko eta zeharkako diskriminazioak debekatzen ditu, baita jazarpena eta sexu jazarpena ere. enpleguaren eta okupazioaren arloetan. Halaber, tratamendu berdintasunaren printzipioa ezartzen da, enplegurako sarbideari dagokionez, sustapena barne eta lanbide heziketari dagokionez; lan baldintzak, soldata eta laneko gizarte segurantzako araubideak barne.\nAire freskoaren irrika EU


Paperezko Zinea: ‘René Petiten amesgaiztoak’ [bertan behera] - Ekitaldiak - Garoa Liburu-denda\nPaperezko Zinea: ‘René Petiten amesgaiztoak’ [bertan behera]\n(bertan behera, arazo teknikoak medio. Data berria jakin araziko dugu)Hilaren 19an, ostirala, Garoa Kultur Laborategiarekin elkarlanean abiatu dugun Paperezko Zinema ekimenaren lehen zikloa itxiko dugu. Hain zuzen, azaroan estreinatu zen Eguzki Bideoak kolektiboaren René Petiten amesgaiztoak dokumentala izango da ikusgai 19:30etik aurrera, eta segidan mintzaldia egingo dugu kolektiboko kideekin.\nAragoa eta Nafarroa artean dagoen Esako urtegiak 2.400 hektarea urez estali zituen 1960an inauguratu zenean. Urpean geratu ziren, beraz, Erdi Aroko zubi eta aztarnategiak; Escó, Ruesta eta Tiermas herriak; eta zonaldea estaltzen zuen landaredia. Hainbat lur desjabetu zituzten, eta herritar askok inguruko herrietara joan behar izan zuten bizitzera. Orain, gainera, urtegia handitzeko asmoa du Espainiako Gobernuak Hidreologia Plan Nazionalaren bidez, eta beste 771 hektarea hartzea. Horrek lurra lerratzea eragingo luke, eta inguruko herriak arriskuan jarriko lituzke.\nAuzia ikertu eta gizarteari horren berri eman asmoz, 2013 hasieran indarrak batu zituzten Yesa Más No – Lanak Gelditu, Río Aragón eta Eguzki Bideoak kolektiboek, eta crowdfounding kanpaina jarri zuten abian. Helburu bezala jarri zuten kopurua lortu zuten, 14.000 euro, eta proiektua gauzatu ostean, René Petiten amesgaiztoak azaroan estreinatu zuten Iruñeako Golemen, arrakasta handiz gainera.\nBada, dokumentala datorren abenduaren 19an eskainiko dugu Donostiako Gros auzoko Garoa liburu-dendan, 19:30etik aurrera. Eguzki Kolektiboko kideek lehen zikloa osatzen lagundu digute, eta noski, beren lanaren aurkezpenean ez dira faltako. Hala, emanaldiaren ostean haiekin mintzatu eta gaiaz eztabaidatzeko aukera izango dugu. Ez galdu!\nAbenduak 19 (2014), 19:30 → 21:00


Koronabirusa dutela konfirmatutako 11.475 lagun daude, 902 hildako eta 5.428 osatuta edo alta emanda.\nAzken orduetan, konfirmatutako beste 249 positibo izan dira. Ondorioz, guztira 11.475 lagun kutsatu dira Euskadin. 1.276 gure ospitaleetan ingresatuta daude. Atzo, 134 pertsonari eman zitzaien alta. Lurraldeka: - ARABAN, 3.075 kutsatu daude, eta horietatik 207 ospitalean daude. - BIZKAIAN, 6.239 lagun kutsatu dira, eta horietatik 790 ospitalean daude. - GIPUZKOAN, positiboak 2.161 dira, eta horietatik 279 ospitalean daude.\nAtzo 43 hildako gehiago izan ziren Euskadin. Hortaz, 902 lagun hil dira Euskadin koronabirusaren ondorioz. Bestalde, kasu berrien kopurua murriztu egin da, eta positiboen ehunekoak ere behera egin du, orain arteko txikiena izateraino: atzo egindako 1.849 proben % 13. Hain zuzen, orain arte proba gehien egin diren eguna da atzokoa. Positiboen ratio baxu horrekin batera, ospitaleratzeen beheranzko joerari eutsi zaio. Atzo, 57 pertsona gutxiago ospitaleratu zituzten solairuan, eta 8 pertsona gutxiago ZIUn. Horrela, ospitaleen egonkortasun-egoera finkatu da. Azkenik, dagoeneko 5.428 dira Euskadin sendatutako edo ospitaleko alta jasotako pertsonak. Gaur egindako agerraldian, Mikel Sanchez Plangintza, Antolamendu eta Ebaluazio Sanitarioko zuzendariak berretsi egin du, Osasuneko sailburu Nekane Murgak atzo zabaldutako mezuaren ildotik, beharrezkoa dela geure burua babesteko beharrezko neurri guztiak hartzea, aurretik ibilitakoan atzera egin gabe.


Tabla que ofrece los datos de AKTIBITATE SAILKATUAK - AKTIBITATE LIZENTZIA OBRAREKIN EDO OBRARIK GABE ETA HASIERAREN AURREKO KOMUNIKAZIOA (Lizentzia behar duten aktibitateak - 3/1998 Legearen II.A eranskina)\nXedea Lokala egokitzeko eta 3/1998 Legearen II. Eranskineko A atalean adierazitako jarduerarekin hasteko beharrezkoak diren izapideak egitea (Ikus dokumentu erantsia)\nAdministrazio-isiltasunaren izaera aktibitateak hirigintza planeamendu eta legedia betetzen badu, Onartutzat\nBeharrezko dokumentazioa JARDUERA ETA OBRARAKO LIZENTZIA TRAMITATZEKO:\n- Jarduera/obrarako Lizentzia eskaera\nJarduerari dagokion dokumentazioa:\n- Jarduerari buruzko proiektu teknikoa, barne direla memoria eta planoak, 2 ale bizitegi-lurzorua izanez gero, eta 3 ale lurzoru-industriala izanez gero. (Gomendatutako gida: 165/1999 Dekretuaren IV Eranskina – (Ikus dokumentu erantsia)\n* OHARRA: Aleetako bat formatu digitalean aurkeztu beharko da Eusko Jaurlaitzak eskatuta. Horregatik, tramite honetarako gure Egoitza Elektronikoa gomendatzen da.\nOstalaritza aktibitateen kasuan:\n-Proiektu Teknikoa Ostalaritza Ordenantzaren 25. artikuluaren arabera (2 ale), eskumena duen teknikariak sinatua eta dagokion Kolegio Ofizialak ontzat hartua.\nObrari dagokion dokumentazioa:\n- Partiden arabera zehaztutako aurrekontua; bertan sartuko dira materialak eta esku-lana, egin behar diren obren deskribapen zehatza, eta obraren proiektu teknikoa, Eraikuntzaren Antolaketari buruzko 38/1999 Legearen 2 Artikuluaren balizko kasuetan sartuta egonez gero.\n- Partiden arabera zehaztutako aurrekontua; sartuko dira materialak, esku-lana eta egingo diren obren deskribapen zehatza.\n- Obraren Segurtasun eta Osasun Dekretuaren araberako dokumentazioa, kasuan kasu. (Obraren proiektu teknikoa eskatuko da, Eraikuntzaren Antolaketari buruzko 38/1999 Legearen 2 Art. kasuetan)\nJARDUERAREN AURRETIKO KOMUNIKAZIORAKO\n- Eskumena duen teknikari baten ziurtagiria, jarduera edo/eta instalazioak aktibitateari buruzko proiektuarekin bat datozela eta Jarduera Lizentzian eskatzen diren neurri zuzentzaileak ezarri direla egiaztatuko duena.\n- Jarduera lizentzia tramitatzeko ezarritako beste baldintza batzuk betetzen direla egiaztatzeko dokumentazioa: suteak, isurketak, instalazio elektrikoak, hondakinak, zaratak…\n- Ostalaritza Jarduerak izanez gero, Erantzukizun Zibileko Asegurua eta ordainagiri eguneratua.\nGainera, dagozkion hobariak aplikatu ahal izateko, hala dagokionean:\n- Autoenplegua Bultzatzeko eta Enpresak Sustatzeko programaren ziurtagiria.\nGai kimikoak biltegiratzea.\nEraikinetako instalazio termikoak.\nZentraletako eta transformazio-estazioetako segurtasun erregelamendua.\nBehe Tentsioko Erregelamendu Elektroteknikoa.\nLantegi eta instalazio frigorifikoen erregelamendua.\nEtxe eta merkataritza erabilerako eta erabilera kolektiboko eraikinetako gas instalazioen erregelamendua.\nBiztanledun eraikinetako Gas Instalazioen Oinarrizko Arauak.\n*278/2011 Dekretua. Atmosfera kutsa dezaketen jardueretarakoinstalazioak arautzen dituena.\nTasen zenbatekoa Oharrak ikusi.\nTramitazio-epea 6 hilabetekoa Aktibitate Baimenarentzat\nJardueraren aurretiko komunikazioko prozedura honen bitartez tramitatuko dira 3/1998 Euskadiko Ingurumena Babesteko –eta gero apirilaren 23ko 7/2012 Legeak aldatutako- Lege Orokorraren II. Eranskineko A atalean adierazitako jarduerak.\n1.- Jardueraren aurretiko komunikaziorako, jardueraren titularrak edo legez baimendutako haren ordezkariak aurkeztu beharko du.\n2.- Obrak EZINGO dira hasi beharrezkoak diren neurri zuzentzaileak ezarriko dituen JARDUERA-LIZENTZIA, eta dagokion OBRA-LIZENTZIA lortu arte.\n3.- Obrak amaitutakoan, eta jarduerari ekin baino lehenago, JARDUERAREN AURRETIKO KOMUNIKAZIOA tramitatu beharko da.\n- Aktibitaterako Baimen-eskaera: 991,10 €. 101 m2-tik aurrera, 10 m2 bakoitzeko, gehi 12,25 €.\n(Aplikagarriak izan daitezkeen murriztutako kuota edo hobariak O. Fiskalean ikusi)\n- Obra Baimen-eskaera:\n*Obrengatiko Zerga: aurkeztutako aurrekontuaren %5, BEZ gabe.\n(Aplikagarriak izan daitezkeen beste zerga tipoak eta salbuespen edo hobariak O. Fiskalean ikusi)\n*Eta Obrengatiko Tasa: obra motaren arabera.\nObra txikiak: 55,20 € (6.010,12 eurotik beherako aurrekontua duten obrak salbuetsita)\nObra handiak: (eraikuntza berriak, igogailuak instalatzea, handitzea, berritzea edo finkatzea) 663,05 €\nEdukiontzia eta antzekoak: Elementu eta hamabostaldi edo zatiko: 4,82 €\n- Irekieraren aurretiko komunikazioa: 118,25 €


Gizarte Ekonomiako Euskal Behatokia » Iritzia: Josetxo Hernández, ASLEko Gerentea, enpresan langileen parte-hartzea sustatzeko Lanpar fondoaren inguruan\nPertsona erdigunean jartzen duen enpresa eredua bultzatzeko lanean dihardu ASLE 30 urte baino gehiago.\nLaguntza-programa honek hiru helburu nagusi ditu:\n1. Langileek enpresako alor guztietan parte hartzea bultzatzen duen enpresa eredua sendotzea, lana eta jabetza batzen dituena. Enpresa mota horretan, partaidetzak txikiagoak dira eta erabakietan konpromiso orokorragoa behar izaten da. Egungo testuinguruan, enpresa eredu horrek errazago mantendu eta garatzen ditu jarduera ekonomikoak eta enplegua.\n2. Enpresen finantzazioa erraztea, egungo kreditu murrizketei aurre egiteko, kaudimen eta autofinantzaketa ratioak hobetuz.\n3. Kapitala, lana eta ezagutza konpromisorekin uztartuz, enpresa proiektuak sustatzea, mantentzea eta garatzea.\nFunts berria eskura dezaketen enpresak\nKapital sozialean langileek parte har dezaten interes gehien duten enpresak honakoak izaten dira:\na) Negozioarekin jarraitzeko bazkideak ordezkatzea erabakitzen duten sozietateak.\nb) Sortu berri diren sozietateak, barne dauden pertsonen ezagutzan oinarritzen direnak batik bat.\nc) Zailtasunetan dauden enpresak, langileek negozioaren zati batekin edo guztiarekin aurrera jarraitzea erabakitzen dutenean. Enpresa lan-elkarte bilakatzea da xedea, langileek jabetza bereganatuz.\nd) Enpresa-masa handitu nahi duten enpresak, langileen partaidetzarekin edo parte hartze prozesu zabalagoekin.\ne) ASLEren barne dauden lan-elkarteak.\nLangileen %50 baino gehiagok parte hartu beharko du enpresako kapitalean, eta enpresaren %20 baino gehiago egon beharko du euren esku inbertsioa onartzen den momentuan.\nLangileen parte hartze hori Administrazio Kontseiluan ere eman beharko da.\nPartaidetzaren zenbatekoa zehazteko, proiektua finantzatzeko beharraz eta inbertsioa itzultzeko gaitasunaz gain, erreferentzia gisa hartuko dute langileek egindako ekarpenaren zenbatekoa.\nFondoaren inbertsio moduak:\n- Gizarte kapitalean: langileek guztira egindako diru-ekarpenaren arabera, 100.000 eta 500.000 euro arteko inbertsioa eginez. Fondotik egindako inbertsioak ez du inoiz gaindituko langileen ekarpenen ondoriozko kapital sozialaren %30.\n- Parte hartzerako maileguetan: Langileen diru-ekarpenen arabera, 100.000 eta 500.000 euro arteko inbertsioak.\nEgin beharreko eragiketen epeak\nEragiketak honako epeetan egingo dira:\n- Kapital sarrerak: 5-7 urte\n- Parte hartze maileguak: 7 urte (2 urteko gabealdia eta 5 urteko amortizazioa)\n- Enpresan parte hartzeko prestakuntza-programa bat egitea. Programa horrek hiru arlo jorratuko ditu gutxienez: juridikoa, finantza-egoeren analisia eta interpretazioa, eta parte hartzean oinarritutako kudeaketa sistemak. Heziketa hori ASLEk eskainiko du.\n- Enpresa eredua aldatzeko tutoretza prozesua ezartzea. Tutoretza hori inbertsio epean zehar gauzatuko da eta ASLEk kudeatuko du.\n- Kontabilitate-egoerak behar bezala ikuskatuak egotea inbertsiok irauten duen bitartean.\nASLEk arrisku-kapitaleko fondoan parte hartzea entitatearen gizarte-erantzukizun politikaren baitan dago. Aipagarria da sozietate laboralak ez diren enpresei ere laguntza emateko erabakia, baina horretan datza hartutako konpromisoa.\nParte hartzean oinarritutako enpresaren erreferentziazko entitatea da ASLE, eta euskal enpresa guztien zerbitzura jarri nahi du eredu horren ezagutza, baita bere esperientzia eta baliabideak ere.\nEuskal industriarekin hartutako konpromisoa dela adierazi dute.


‘Feminismoa gazte antolakundean’ hitzaldia antolatu du Ernaik martxoaren 21ean Kirrulin | Bilbo Hiria | BILBOTARRA\n‘Feminismoa gazte antolakundean’ hitzaldia antolatu du Ernaik martxoaren 21ean Kirrulin\nErnaik, feminismoak gazte antolakundean izan duen garrantziaren inguruko hitzaldia antolatu du martxoaren 21ean Indautxuko Kirruli kultur elkartean. Joana Regeiro, Irati Gonzalez eta Eneritz Zabala izango dira hizlariak.\nNAIZ|2019/03/14 12:06 Eguneratua:\n‘Feminismoa gazte antolakundean’ hitzaldia.\nErnaik, Jarrai sortu zeneko 40. urteurrenaren harira, feminismoak gazte antolakundean izan duen garrantziaren inguruko hitzaldia antolatu du martxoaren 21erako, 19.00retan Kirruli kultur elkartean.\n«40 urteko gazte antolakuntza eta borrokaren historia ikaragarri honetan, feminismoak sekulako garrantzia eduki izan du, batez ere azken urteetan. Zein izan da gazte Aantolakundeak honekiko eduki duen jarrera? Zein izan da honen bilakaera?», planteatzen du Ernaik hitzaldiaren aurkezpenean.\nHitzaldiko hizlariak Joana Regeiro, gazte antolakundeko kide ohia; Irati Gonzalez, Bilgune Feministako kidea; eta Eneritz Zabala, Ernaiko kidea izango dira.\nBilboko Bulkada Eguna\nHitzaldi honekin, Ernaik Bilbon apirilaren 6rako antolatu duen Bulkada Eguna bultzatzea bilatzen du ere. Egun horretan, Bizkaiko hiriburuan gazte antolakundean militatzen ari diren eta militatu duten belaunaldi guztietako jendea batzeko asmoa da, gazte antolakundearen 40 urteko ibilbidea gogora ekartzeko.\nOraindik ez dute egunaren egitarau guztia jakitera eman, eta gutxinaka ari dira egongo diren ekintzen berri ematen. Orain arte, goizeko egitaraua zehaztu dute bakarrik. Alde batetik, Irrien Lagunak taldearen ikuskizuna eta umeentzako jolastokia egongo da. Eta beste alde batetik, Bilboko auzoen arteko pike/olinpiada antolatu dute. Ondoren bazkari bat egongo da.\nBazkarirako tiketak badaude dagoeneko salgai Deustu, Alde Zaharra, Santutxu, Indautxu, Otxarkoaga, Irala, Errekalde eta Zorrotzako herriko tabernetan, eta 15 euroko prezioa du langileentzat, 9 prekarioentzat eta 5 umeentzat.


Berrizen izango dira 'Herri Txiki, Infernu Handi' saioan | El Diario Vasco\nTelevisiónBerrizen izango dira 'Herri Txiki, Infernu Handi' saioan\nBerrizen izango dira 'Herri Txiki, Infernu Handi' saioan\nZuhaitz Gurrutxagak eta Mikel Pagadik Berrizko auzokideen bitxikeriak eta istorioak jasoko dituzte\nLunes, 30 septiembre 2019, 10:58\nIgande honetako 'Herri Txiki, Infernu Handi' saioan Bizkaira joango dira Zuhaitz Gurrutxaga eta Mikel Pagadi: Berrizera, hain zuzen ere. Rodolfo izango da Pagadik ezagutuko duen lehen protagonista eta berak istorio berezi baten berri emango dio: Eduardo Urzelai berriztarrak Mary izeneko elefantea Berrizko probalekura ekarri zuen, idi pare baten aurkako desafioa egiteko. Ondoren, Mari Tere ezagutuko du, eta hark berriztarrei herriko jaietan ematen dien edari magikoaren\nosagaiak zein diren asmatzen saiatuko da Pagadi, baina kostako zaio, Mari Terek isilpean jasoak baititu osagaiak. Rafa izango da ezagutuko duen hurrengo bizilaguna, eta Pagadi seko harrituta geratuko da haren bizikleta modernoarekin. Mari Tereren osagai sekretuen bila ibiliko da Berrizko kaleetan barrena, eta Lazarorekin egingo du topo, Mari Terek gutun-azal itxi batean eman baitzion edari magikoaren errezeta.\nLazarorekin udaletxera joango da, gutun-azala bertan jasota dagoen jakiteko, berak jaso baitzuen udaletxeko artxiboetan. Zuhaitzek, bere aldetik, Dana Moya kubatarra ezagutzeko aukera izango du. Danak argal egoteko sekretuak erakutsiko dizkio, eta Kubako doinuak abesten bukatuko dute.\nHandik atera, eta baserri aldera joango da, Andikoa auzora. Bittorirekin egingo du topo, eta Andikoako ur miraritsua eskainiko dio. Jarraian, Mari Angeles ezagutuko du; hark erretiro on bat izateko hainbat erremedio erakutsiko ditu; horrez gain, osasuntsu egoteko tortilla goxo bat prestatuko dute. Hilario Alkortarekin amaituko du bisita.\nZuhaitz txundituta geratuko da 94 urterekin duen energiarekin eta bizipoza izateko bere sekretuekin. 'Herri Txiki, Infernu Handi' igande honetan izango da ikusgai, 22:00etan, ETB1en eta eitb.eus-en.\nGoierriko etxeko sukaldaritza, 'Juego de Cartas' saioan Verónica Dulanto: «No soy una justiciera»


Zurekin, publikoari tinko! - STEE-EILAS - Uriola.eus\nSTEE-EILAS 2019-04-05 13:17 Iritzia\nHauteskunde sindikalak ospatu ziren EAEko irakaskuntza publikoan martxoaren 26an eta STEILASek emaitza historikoak lortu zituen. 5236 bozka jaso zituen Zurekin, publikoari tinko! lelopean eta LAB izan zen bigarren indarra 659 bozka gutxiagorekin.\nHala ere, esan beharra dago, delegatu-kopuruari erreparatuz LAB aurretik dagoela. Izan ere, modu desberdinean banatzen dira delegatuak; irakasleen artean delegatu bat lortzeko adibidez, beharrezkoak dira 102 bozka, erlijioko irakasleen artean 15 eta zerbitzuetako langileen artean berriz, 20. Bada, hau ez da irabazle eta galtzaileen kontua, baina gai horrekin loturiko zalantza ugari sortu dira ikastetxeetan, eta horregatik, garrantzitsua iruditzen zaigu gai hau komunikabideetan azaltzea.\nSTEILASentzat emaitza historikoak direla diogu, gure sindikatuak irakaskuntza publikoan inoiz sindikatu batek lortu duen babesik zabalena lortu duelako. Azken lau urte hauetan eginiko ibilbideari balekoa eman diote langileek eta aldi berean, bultzada ikaragarria jaso dugu datozen lau urteetarako. Indarberritu egin gara.\nHorrela, STEILASen, guretzat zutabe izan diren lan-ildo horiek, eguneroko sindikalgintzan gauzatu ditugu: duela lau urte LOMCEren aurkako borrokan ari ginen, eta, besteak beste, beste eragile askorekin batera, LOMCEri aurre egin eta Euskal Herrian gure hezkuntza propioa eraikitzeko gida plazaratu genuen. Aurrerago, ELA eta LABekin batera baina STEILASen ekimenez, unibertsitatez kanpoko irakaskuntzan lan-baldintzak hobetzeko borrokari ekin genion eta ez da lehia antzua izan. Tartean, Hezkuntza Publikoaren alde, eta, segregazioren eta hezkuntzaren pribatizazioaren kontrako ekimen ugari bultzatu ditugu. Bestalde, hainbat argitalpen plazaratu ditugu: unitate didaktikoak azaroaren 25ean, martxoaren 8an eta maiatzaren 17an, genero eta aniztasun sexualerako gida, komunikazio inklusiborako gida, hezkuntza eta hizkuntzak eskola globalizatuan, pedagogia feminista, ebaluazioa aztergai... Ugari izan dira urte hauetan sindikatuak eginiko ekarpen garrantzitsuak eta horren beste adibide bat Hezkuntza Salgai dokumentala izan da; izan ere, herri batek bere hezkuntza-sistema eraikitzeko jorratu beharreko eztabaida asko erdigunean ipini ditu dokumentalak.\nHala ere, datozen lau urteetarako erronka asko ditugu oraindik. Azterketa sakona behar du sindikalgintza ereduak langileen parte-hartzea sustatu eta gure egunerokoan eraginkorragoak izateko. Askatzeko zaila izango den korapilo konplexu batean murgilduta dago Euskal sindikalgintza. Hala ere, 2017ko irailaren 4an, ELAk eta LABek adostutako Aldebakarreko Burujabetza Prozesu Sozial Baten Aldedokumentua argitaratu zutenean, argi izpi bat ikusi genuen. Orain, berriz, bertan jasotakoa garatzeko eta horretarako konpromiso irmoa hartzeko deia luzatzen diegu sindikatu biei. Bere apaltasunetik behar den bultzada emateko prest dago STEILAS. “Eduki sozial argia daukan aldebakarreko burujabetza prozesua martxan jartzea; jendarte osoari, eta bereziki langile-klaseari, estatus politiko eta instituzional berria defendatu, zein lortzeko aukera emango diona”. Hori zen dokumentu hartan jasotakoa laburbiltzen zuen konpromisoa eta badugu horri heltzeko garaia! Egungo egoeran, nekez egingo baitugu aurrera herri honetan..